ΣΥΣΚΕΥΗ ΑΕΡΟΣΤΕΓΟΥΣ ΣΦΡΑΓΙΣΜΑΤΟΣ ΣΑΚΟΥΛΑΣ ΟΔΗΓΙΕΣ ΧΡΗΣΗΣ - PDF ΔΩΡΕΑΝ Λήψη\nDownload "ΣΥΣΚΕΥΗ ΑΕΡΟΣΤΕΓΟΥΣ ΣΦΡΑΓΙΣΜΑΤΟΣ ΣΑΚΟΥΛΑΣ ΟΔΗΓΙΕΣ ΧΡΗΣΗΣ"\n1 ΣΥΣΚΕΥΗ ΑΕΡΟΣΤΕΓΟΥΣ ΣΦΡΑΓΙΣΜΑΤΟΣ ΣΑΚΟΥΛΑΣ ΟΔΗΓΙΕΣ ΧΡΗΣΗΣ\n2 ΓΕΝΙΚΕΣ ΟΔΗΓΙΕΣ ΑΣΦΑΛΕΙΑΣ ΔΙΑΒΑΣΤΕ ΠΡΟΣΕΚΤΙΚΑ ΤΙΣ ΟΔΗΓΙΕΣ ΧΡΗΣΗΣ ΠΡΙΝ ΧΡΗΣΙΜΟΠΟΙΗΣΕΤΕ ΤΗ ΣΥΣΚΕΥΗ ΠΡΩΤΗ ΦΟΡΑ. Διαβάστε τις παρακάτω οδηγίες προσεκτικά, καθώς σας παρέχουν χρήσιμες πληροφορίες ασφαλείας για την τοποθέτηση, χρήση και συντήρηση και σας βοηθούν να αποφύγετε πιθανά ατυχήματα. Αφαιρέστε τη συσκευασία και σιγουρευτείτε ότι η συσκευή είναι άθικτη, προσέχοντας ιδιαίτερα το καλώδιο παροχής ρεύματος. Τα μέρη της συσκευασίας (πλαστικές σακούλες, πολυστυρένιο κ.τ.λ.) δεν πρέπει να είναι προσβάσιμα σε παιδιά για να προστατευτούν από πηγές πιθανού κινδύνου. Συνιστάται να μην πετάτε τα υλικά συσκευασίας στα σκουπίδια του σπιτιού αλλά να τα απορρίπτετε σε ειδικούς χώρους σε συνεργασία με το δήμο σας. Πριν συνδέσετε τη συσκευή σιγουρευτείτε ότι η τάση του ρεύματος είναι κατάλληλη για τη συσκευή με βάση την ετικέτα της. Εάν το φις της συσκευής δεν ταιριάζει στην πρίζα, δώστε το για αντικατάσταση μόνο σε εξειδικευμένο τεχνικό, ο οποίος θα εξασφαλίσει επιπλέον ότι τα καλώδια της πρίζας είναι κατάλληλα για την απορρόφηση ισχύος της συσκευής σας. Ποτέ μην τραβήξετε το καλώδιο του ρεύματος για να αποσυνδέσετε τη συσκευή. Σιγουρευτείτε ότι το καλώδιο του ρεύματος δεν έρχεται ποτέ σε επαφή με καυτές ή αιχμηρές επιφάνειες. Μη χρησιμοποιείτε τη συσκευή εάν το καλώδιο έχει υποστεί ζημιά. Σε αυτήν την περίπτωση πρέπει να αντικατασταθεί από τον κατασκευαστή, τον εξουσιοδοτημένο επισκευαστή ή παρόμοια εξειδικευμένους τεχνικούς ώστε να αποτραπεί οποιαδήποτε ζημιά. Συνδέστε τη συσκευή αποκλειστικά σε εναλλασσόμενο ρεύμα. Γενικά, η χρήση μετασχηματιστών για διαφορετικές πρίζες και/ή επεκτάσεις δε συνιστώνται. Εάν είναι απαραίτητο, παρακαλώ χρησιμοποιείστε μόνο απλούς ή πολλαπλούς μετασχηματιστές και επεκτάσεις σε συμμόρφωση με τους κανόνες ασφαλείας σε ισχύ, εξασφαλίζοντας ότι το όριο της δυνατότητας απορρόφησης πάνω στους απλούς μετασχηματιστές και τις επεκτάσεις και το ανώτατο όριο ισχύος πάνω στον πολλαπλό μετασχηματιστή δεν υπερβαίνονται. Αυτή η συσκευή προορίζεται αποκλειστικά για την ειδική της χρήση. Οποιαδήποτε άλλη χρήση θεωρείται ακατάλληλη και κατ επέκταση επικίνδυνη. Ο κατασκευαστής δεν είναι υπεύθυνος για οποιαδήποτε ζημιά προκύψει από ακατάλληλη, λανθασμένη ή απρόσεκτη χρήση. Για να αποφύγετε τον κίνδυνο εγκαύματος, συνιστάται να ξετυλίξετε πλήρως το καλώδιο του ρεύματος και να βγάλετε τη συσκευή από την πρίζα, όταν δε χρησιμοποιείται. Πριν το καθάρισμα αποσυνδέετε πάντα τη συσκευή. Για να προστατευτείτε από ηλεκτροπληξία, μη βυθίζετε το καλώδιο, το φις ή οποιοδήποτε μέρος της συσκευής στο νερό ή σε άλλα υγρά. Μην κρατάτε τη συσκευή με βρεγμένα χέρια ή πόδια. Μην κρατάτε τη συσκευή με γυμνά πόδια. Μην εκθέτετε τη συσκευή σε καιρικές συνθήκες όπως βροχή, άνεμο, χιόνι, χαλάζι. Μη χρησιμοποιείτε τη συσκευή κοντά σε εκρηκτικά, πολύ εύφλεκτα υλικά, αέρια, φλόγες, συσκευές θέρμανσης.\n3 Μην επιτρέπετε σε παιδιά, άτομα με αναπηρία ή σε οποιονδήποτε άπειρο ή χωρίς τεχνική ικανότητα να χρησιμοποιούν τη συσκευή χωρίς επίβλεψη. Η αυστηρή επίβλεψη είναι απαραίτητη όταν η συσκευή χρησιμοποιείται κοντά ή από παιδιά. Σιγουρευτείτε ότι τα παιδιά δεν παίζουν με αυτή τη συσκευή. Εάν αποφασίσετε να μην χρησιμοποιήσετε άλλο τη συσκευή, κάντε την μη επισκευάσιμη κόβοντας απλώς το καλώδιό της αφού το βγάλετε από την πρίζα. Επίσης μετατρέψτε σε μη επισκευάσιμα όλα τα επικίνδυνα μέρη, ειδικά για παιδιά που θα μπορούσαν να παίξουν με τη συσκευή. ΠΕΡΙΓΡΑΦΗ ΠΡΟΪΟΝΤΟΣ 1. Κουμπί κλειδώματος / Ανοίγματος 2. Ενδεικτική λυχνία σφραγίσματος 3. Λειτουργία: σφράγισμα 4. Λειτουργία: ακύρωση 5. Λειτουργία: αφαίρεση αέρα και σφράγισμα 6. Ενδεικτική λυχνία αφαίρεσης αέρα και σφραγίσματος 7. Ασφάλεια 8. Ταινία σφραγίσματος 9. Αφαιρούμενη τσιμούχα 10. Τρύπα αναρρόφησης 11. Χώρος αποθήκευσης καλωδίου 12. Αντιολισθητικά πόδια ΟΔΗΓΙΕΣ ΧΡΗΣΗΣ ΛΕΙΤΟΥΡΓΙΑ Πριν συνδέσετε το φις της συσκευής στην πρίζα βεβαιωθείτε για την σωστή τάση. Τοποθετήστε τη συσκευή σε σταθερή και λεία επιφάνεια. Σχ.2 Τοποθετήστε τη σακούλα μέσα στην αφαιρούμενη κάτω τσιμούχα (9), κάτω από την τρύπα αναρρόφησης (10). Πάντοτε να έχετε ελεύθερη, χωρίς εμπόδια την τρύπα αναρρόφησης. Σχ.3 Κλείστε το καπάκι πιέζοντας ελαφρά την ασφάλεια και πατήστε το κουμπί της επιθυμητής λειτουργίας. Πιέστε τη λειτουργία αφαίρεσης αέρα και σφραγίσματος (5) για να αναρροφήσετε τον αέρα (και να δημιουργήσετε κενό αέρος) και να σφραγίσετε τη σακούλα. Όταν η συσκευή αεροστεγούς σφραγίσματος σακούλας ρουφάει τον αέρα, η ενδεικτική λυχνία αναρρόφησης (6) ανάβει. Όταν ολοκληρωθεί η αναρρόφηση και η συσκευή σφραγίζει τη σακούλα ανάβει η ενδεικτική λυχνία σφραγίσματος (2). Πιέστε το κουμπί της λειτουργίας σφραγίσματος (3) για να σφραγίσετε τη σακούλα χωρίς να δημιουργήσετε κενό αέρος. Η ενδεικτική λυχνία σφραγίσματος (2) ανάβει. Πιέστε το κουμπί της ακύρωσης (4) για να σταματήσετε την επιλεγμένη λειτουργία και να την αλλάξετε (δηλαδή να επιλέξετε άλλη λειτουργία). Στο τέλος της αναρρόφησης και της διαδικασίας σφραγίσματος, οι ενδεικτικές λυχνίες σβήνουν. Σχ.4 Πιέστε τα δύο κουμπιά κλειδώματος (1) για να βγάλετε τη σακούλα.\n4 !ΠΡΟΕΙΔΟΠΟΙΗΣΗ! Η ταινία σφραγίσματος (9), η οποία περιέχει ένα Teflon καλώδιο θερμικής επαγωγής που επιτρέπει το σφράγισμα της σακούλας και την εμποδίζει από το να κολλήσει στη συσκευή, γίνεται πολύ ζεστή. Προσέξτε να μην καείτε. ΑΝΟΙΞΤΕ ΤΗ ΣΦΡΑΓΙΣΜΕΝΗ ΣΑΚΟΥΛΑ Για να ανοίξετε τη σφραγισμένη σακούλα, χρησιμοποιήστε ψαλίδι και κόψτε την κατά μήκος της περιοχής του σφραγίσματος. ΕΠΑΝΑΣΦΡΑΓΙΣΜΑ ΣΑΚΟΥΛΑΣ Είναι δυνατό να σφραγίστε εκ νέου την ίδια σακούλα, εφόσον ανοιχτεί. Ακολουθήστε τις οδηγίες του κεφαλαίου «Λειτουργία». Χρησιμοποιείτε σακούλες (ή ρολά) όπως αυτές που περιλαμβάνονται, ειδικές για τη συσκευή. ΣΥΜΒΟΥΛΕΣ Μην παραγεμίζετε με φαγητό τη σακούλα. Αφήστε επαρκή χώρο ώστε να τοποθετήσετε το ένα άκρο της σακούλας στη συσκευή. Μη βρέχετε το άκρο της σακούλας. Καθαρίστε την άκρη της σακούλας με τα χέρια. Βεβαιωθείτε ότι δεν υπάρχουν αντικείμενα που θα παρεμποδίσουν το σφράγισμα. Μη σφραγίζετε υλικά με αιχμηρές άκρες. Μη σφραγίζετε τενεκεδάκια ή κουτιά. Για να σφραγίσετε συμπαγείς τροφές (όπως κρέας), αναρροφήστε και σφραγίστε τη σακούλα και αποθηκεύστε τη στην κατάψυξη για τουλάχιστον 24 ώρες. Για να σφραγίσετε ρευστά τρόφιμα (όπως σούπες ή ζωμούς) πρέπει πρώτα να τα παγώσετε σε ένα δοχείο και μετά να αναρροφήσετε και σφραγίσετε τη σακούλα και να τα αποθηκεύσετε στην κατάψυξη. Τα λαχανικά μπορούν να είναι προμαγειρεμένα, ίσως βρασμένα σε νερό, και μετά να σφραγιστούν. ΚΑΘΑΡΙΣΜΟΣ ΚΑΙ ΣΥΝΤΗΡΗΣΗ Πάντοτε αποσυνδέετε το φις από την πρίζα πριν πραγματοποιήσετε οποιαδήποτε εργασία καθαρισμού ή συντήρησης. Μη βυθίζετε σε νερό ή άλλα υγρά. Μη χρησιμοποιείτε καθαριστικά ή στιλβωτικά για να καθαρίσετε τη συσκευή. Καθαρίστε το εξωτερικό της συσκευής με μαλακό, νωπό πανί.\n5 Για να καθαρίσετε το εσωτερικό της συσκευής είναι προτιμότερο να χρησιμοποιήσετε ένα στεγνό πανί. Στεγνώστε διεξοδικά πριν χρησιμοποιήσετε οποιοδήποτε εξάρτημα της συσκευής. Η τσιμούχα είναι αφαιρούμενη και μπορεί να καθαριστεί με σαπούνι και νερό. Βεβαιωθείτε ότι η τσιμούχα είναι απολύτως στεγνή πριν την τοποθετήσετε στη θέση της. Προσέξτε να μην την αλλοιώσετε και εισαγάγετέ την στη σωστή θέση (στο εσωτερικό της συσκευής). ΚΑΘΑΡΙΣΜΟΣ ΚΑΙ ΣΥΝΤΗΡΗΣΗ ΣΑΚΟΥΛΩΝ Πλύνετε τη σακούλα με ζεστό νερό και ήπιο σαπούνι, ξεβγάλετε και αφήστε να στεγνώσουν πλήρως πριν τις χρησιμοποιήσετε ξανά. Οι σακούλες μπορούν επίσης να πλυθούν και στο πλυντήριο πιάτων. Συνιστούμε να απορρίπτετε τις σακούλες που χρησιμοποιήθηκαν στην αποθήκευση λιπαρών τροφών. ΑΠΟΘΗΚΕΥΣΗ ΣΥΣΚΕΥΗΣ Η συσκευή αεροστεγούς σφραγίσματος σακούλας είναι ιδανική για οικογένειες που θέλουν να διατηρούν το φαγητό τους στο ψυγείο ή στην κατάψυξη στο σπίτι ή που χρειάζεται να προετοιμάζουν γεύματα για κατανάλωση εκτός σπιτιού, ίσως στο διάλειμμα για φαγητό στη δουλειά. Χάρη στο αεροστεγές σφράγισμα: Γλιτώνετε χρήματα Μπορείτε να αγοράσετε τρόφιμα σε μεγαλύτερες ποσότητες ή τρόφιμα με έντονη εποχικότητα και να τα διατηρήσετε φρέσκα για περισσότερο! Αποφεύγετε την απόρριψη των περισσευμάτων φαγητού Τα περισσεύματα φαγητού μπορούν να αποθηκευτούν αεροστεγώς αντί να πεταχτούν. Γλιτώνετε χρόνο Μπορείτε να μαγειρέψετε διάφορα φαγητά και να τα φυλάτε αεροστεγώς ώστε με ένα απλό ζέσταμα να είναι έτοιμα προς κατανάλωση! Είναι υγιεινή Η αεροστεγής συσκευασία εμποδίζει την ανάπτυξη μούχλας, βακτηρίων και μικροοργανισμών. Επιπλέον επιτρέπει την αποθήκευση των τροφίμων στο ψυγείο ή την κατάψυξη χωρίς την μεταφορά μικροβίων ή οσμών μεταξύ των τροφών. Είναι απλή Αφαιρέστε τον αέρα και σφραγίστε με το πάτημα ενός κουμπιού. Όλα τα πράγματα κατά την επαφή τους με τον αέρα υπόκεινται σε αλλαγές αυτές οι αλλαγές είναι ιδιαίτερα εμφανείς στα τρόφιμα. Ο αέρας και η υγρασία μπορεί να προκαλέσουν την ανάπτυξη μούχλας και μικροοργανισμών, την καταστροφή της γεύσης ή του αρώματος και αλλαγές στο χρώμα. Η αεροστεγής συσκευασία, λόγω της αφαίρεσης του αέρα, επιμηκύνει σημαντικά τη διάρκεια ζωής των τροφίμων, είτε φρέσκων είτε συσκευασμένων, έως και 4 φορές πάνω από τη διάρκειά τους υπό κανονικές συνθήκες. Η αεροστεγής συσκευασία βοηθάει επίσης στη διατήρηση της γεύσης, της μυρωδιάς, του χρώματος και της θρεπτικότητας των τροφίμων. Η αεροστεγής συσκευασία σημαίνει την αφαίρεση του αέρα από ένα δοχείο ή σακούλα ώστε να προστατευθεί το περιεχόμενο από τις βλαβερές επιδράσεις του οξυγόνου, όπως την οξείδωση ή την ανάπτυξη μούχλας και βακτηριδίων. Για να είναι αποτελεσματική και να διατηρεί το κενό αέρος, η σακούλα θα πρέπει να σφραγιστεί σωστά.\n6 Η μακρά διάρκεια ζωής του τροφίμου εξαρτάται εν πολλοίς από την κατάσταση του τη στιγμή της συσκευασίας του. Τρόφιμα που χρειάζονται ιδιαίτερες συνθήκες θερμοκρασίας πρέπει να διατηρούνται στο ψυγείο ή στην κατάψυξη ακόμα και αεροστεγώς συσκευασμένα. ΤΕΧΝΙΚΑ ΧΑΡΑΚΤΗΡΙΣΤΙΚΑΑ Ισχύς: 110W Τροφοδοσία: V ~ 50/ /60Hz Για κάθε λόγο βελτίωσης, η Beper διατηρεί το δικαίωμα να τροποποιήσει ή να βελτιώσει το προϊόν χωρίς ειδοποίηση. Η ευρωπαϊκή οδηγία 2011/65/EU σχετικά με τα Απόβλητα ειδών Ηλεκτρικού και Ηλεκτρονικού Εξοπλισμού (ΑΗΗΕ) απαιτεί οι παλιές οικιακές ηλεκτρικές συσκευές να μην απορρίπτονται στους τυπικούς δημοτικούς κάδους σκουπιδιών. Οι παλιές συσκευές πρέπει να συλλέγονται ξεχωριστά ώστε να διευκολύνεται η αξιοποίηση και η ανακύκλωση των υλικών που περιλαμβάνουν και να μειώνεται η επίδραση στην υγεία του ανθρώπου και στο περιβάλλον. Το σύμβολο του κάδου με το Χ σας υπενθυμίζει την υποχρέωσή σας όταν πετάτε τη συσκευή να συλλέγεται ξεχωριστά.


Εκδηλώσεις στη μνήμη του Μαρίνου Αντύπα\nΚλιματική Κρίση, Αειφόρα Ανάπτυξη & Απασχόληση για μια Ελλάδα στα πόδια της\nΠρόσκληση Σύγκλησης Οικονομικής Επιτροπής στην 6η Τακτική Συνεδρίαση\nΕΛΛΗΝΙΚΗ ΔΗΜΟΚΡΑΤΙΑ Αγιά, 29/3/2012\nΝΟΜΟΣ ΛΑΡΙΣΑΣ Αριθ. Πρωτ.: 4721\nΘΕΜΑ: «Πρόσκληση σύγκλησης Οικονομικής Επιτροπής σε 6η /2012 τακτική συνεδρίαση».\nΚαλείσθε να προσέλθετε στη δημόσια συνεδρίαση της Οικονομικής Επιτροπής που θα διεξαχθεί στο Δημαρχείο Αγιάς στις 2 Απριλίου 2012, ημέρα Δευτέρα και ώρα 9:30 πμ. για τη συζήτηση και λήψη αποφάσεων στα παρακάτω θέματα της ημερήσιας διάταξης:\nΕΛΛΗΝΙΚΗ ΔΗΜΟΚΡΑΤΙΑ Αγιά, 26/03/2012\nΝΟΜΟΣ ΛΑΡΙΣΑΣ Αριθ. Πρωτ.: 4482\nΘέμα: «Πρόσκληση σε 6η τακτική συνεδρίαση Δημοτικού Συμβουλίου».\nΚαλείσθε να προσέλθετε στη δημόσια συνεδρίαση του Δημοτικού Συμβουλίου που θα διεξαχθεί στην Αγιά, στην αίθουσα συνεδριάσεων «Χρυσαλλίδα», την Παρασκευή 30 Μαρτίου 2012, ώρα 7:00 μμ., για τη συζήτηση και λήψη αποφάσεων στα παρακάτω θέματα της ημερήσιας διάταξης:\nΠΡΟΓΡΑΜΜΑ ΕΟΡΤΑΣΜΟΥ ΕΘΝΙΚΗΣ ΕΠΕΤΕΙΟΥ 25ΗΣ ΜΑΡΤΙΟΥ ΣΤΗΝ ΑΓΙΑ\nΕΟΡΤΑΣΜΟΥ ΕΘΝΙΚΗΣ ΕΠΕΤΕΙΟΥ 25ΗΣ ΜΑΡΤΙΟΥ ΣΤΗΝ ΑΓΙΑ


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΓΕΜΙΣΑΜΕ ΕΧΘΡΟΥΣ ΠΟΥ ΘΕΛΟΥΝ ΝΑ ΘΑΨΟΥΝ ΤΗΝ ΕΛΛΑΔΑ ΚΑΙ ΤΟΥΣ ΕΛΛΗΝΕΣ! ΧΤΥΠΟΥΝ ΟΡΘΟΔΟΞΙΑ, ΠΑΙΔΕΙΑ, ΟΙΚΟΝΟΜΙΑ, ΕΘΝΙΚΑ ΘΕΜΑΤΑ, ΕΝΟΠΛΕΣ ΔΥΝΑΜΕΙΣ! ΑΝΤΙΜΕΤΩΠΟΙ ΜΕ ΕΘΝΙΚΗ ΚΑΤΑΣΤΡΟΦΗ ΑΝ...\nδιαμορφώσει την ιδιοσυστασία του Έλληνα. Τον χτυπούν δηλαδή στην Ορθοδοξία, στην Παιδεία εφαρμόζοντας μνημονιακές εντολές. Το υπερ-Μνημόνιο που ψηφίστηκε στο Στρασβούργο το 2014 επί κυβερνήσεως Σαμαρά-Βενιζέλου, σκάβει την Ορθοδοξία! Καταργούνται εκτός από τα Θρησκευτικά και η Ελληνική Ιστορία, περιορίζονται τα Αρχαία Ελληνικά, ενώ μαθητές-μαθήτριες υποχρεώνονται να επισκέπτονται (δήθεν για εκπαιδευτικούς λόγους) ισλαμικά τεμένη!\nΌλοι αυτοί οι εχθροί της χώρας, ντόπιοι και ξένοι θέλουν να εξαφανίσουν το έθνος μας. Το δόγμα Κίσινγκερ στην πλήρη του εφαρμογή!\nΑν ο λαός μας δεν ενωθεί κάτω από την ομπρέλα της Ορθοδοξίας και των πατέρων της Εκκλησίας,αν οι ίδιοι οι ιεράρχες δεν πάρουν στους ώμους την Ορθοδοξία και το χριστεπώνυμο πλήρωμά της, τότε θα καταστραφούμε ολοσχερώς! Το έθνος αυτό επί 2.000 και πλέον χρόνια πέρασε διά πυρός και σιδήρου και έμεινε όρθιο επειδή διατήρησε ζωντανή τη Γλώσσα του και την πίστη του στην Ορθοδοξία.\nΤα Σκόπια, η Αλβανία, και κυρίως η Τουρκία είναι οι χώρες που σκάβουν τον λάκο των εθνικών μας θεμάτων. Μπορεί να δεχτούμε επίθεση πολεμική από την Τουρκία, ανά πάσα στιγμή! Ο Θεός να βάλει το χέρι Του, ωστόσο πρέπει να είμαστε έτοιμοι να αντιμετωπίσουμε και αυτό το ενδεχόμενο! Μονοιασμένοι, ενωμένοι και μακριά από κομματικές αντιπαραθέσεις μπορεί να ξαναγράψουμε λαμπρές σελίδες!


Θεοφάνια στο Jervis Bay της Νέας Νοτίου Ουαλίας - Greek Orthodox Archdiocese of Australia\nHome/ΕΚΚΛΗΣΙΑ/Θεοφάνια στο Jervis Bay της Νέας Νοτίου Ουαλίας\nΘεοφάνια στο Jervis Bay της Νέας Νοτίου Ουαλίας\nEditorial Team Send an email January 6, 2022\nΜε την ευλογία του Σεβασμιωτάτου Αρχιεπισκόπου Αυστραλίας κ.κ. Μακαρίου, ο Θεοφιλέστατος Επίσκοπος Χαριουπόλεως κ. Βαρθολομαίος μετέβη στον Ιερό Ναό του Αγίου Ιωάννη, στο Jervis Bay της Νέας Νοτίου Ουαλίας, και ιερούργησε επί τη εορτή των Θεοφανίων, βοηθούμενος από τον π. Νικόλαο Σταυρόπουλο.\nΣτο κήρυγμά του, ο Θεοφιλέστατος εξήγησε ότι κατά τη μεγάλη Δεσποτική εορτή των Θεοφανίων εορτάζουμε τη φανέρωση της Αγίας Τριάδος στον κόσμο, επισημαίνοντας ότι καλούμαστε να αποκαλύψουμε τον Χριστό με τις πράξεις μας, με τις αρετές της αγάπης και της ταπείνωσης.\nΣτο τέλος της Θείας Λειτουργίας, ο Επίσκοπος Χαριουπόλεως τέλεσε την Ακολουθία του Μεγάλου Αγιασμού και μετέφερε στους πιστούς την αγάπη και τις καλύτερες ευχές του Σεβασμιωτάτου κ.κ. Μακαρίου. Επιπλέον, μίλησε για την αγιογράφηση που γίνεται στον Ιερό Ναό και τη σημασία της υποστήριξης ενός τέτοιου έργου.\nΚατόπιν, ο Θεοφιλέστατος μετέβη στην ακτή Plantation Reserve, όπου ευλόγησε τα ύδατα και πραγματοποίησε την κατάδυση του Τιμίου Σταυρού. Τον Σταυρό ανέσυρε ο 17χρονος Δημήτριος Παπαδημητρίου, ο οποίος φοιτά στο Κολλέγιο της Αγίας Ευφημίας στο Bankstown του Σύδνεϋ.\nΟ Επίσκοπος Χαριουπόλεως μίλησε στον νεαρό Δημήτριο για την αξία της αγάπης και της εμπιστοσύνης προς τον Θεό, επισημαίνοντάς του ότι ο Χριστός βρίσκεται κοντά μας για να μας βοηθήσει σε κάθε δυσκολία της ζωής. Τον συμβούλεψε δε πατρικά να διατηρήσει μια αληθινή σχέση με τον Χριστό δια της προσευχής.\nΤέλος, κατά το γεύμα που παρατέθηκε ο Θεοφιλέστατος κ. Βαρθολομαίος ευλόγησε τη βασιλόπιτα και ευχήθηκε σε όλους να είναι ευλογημένο το νέο έτος, προτρέποντάς τους να προσεύχονται για τον Οικουμενικό Πατριάρχη κ.κ. Βαρθολομαίο και για τον Ποιμενάρχη τους, Αρχιεπίσκοπο κ.κ. Μακάριο.\nΘεοφάνια στη Λάρνακα: Πλήθος κολυμβητών βούτηξε για τον Σταυρό στα κρύα νερά


Δομινικανή Δημοκρατία: Ο δημοφιλέστερος προορισμός της Καραϊβικής (ιστορία, πολιτισμός, φυσική γεωγραφία κ.ά.)\nΗ Δομινικανή Δημοκρατία (ισπανικά: República Dominicana, προφέρεται: reˈpuβlika ðominiˈkana (ακούστε) είναι μια χώρα που βρίσκεται στο νησί της Ισπανιόλας στις Μεγάλες Αντίλες της Καραϊβικής.\nΚατέχει τα πέντε όγδοα του νησιού, το οποίο μοιράζεται με την Αϊτή, κάνοντας την Ισπανιόλα ένα από τα δύο νησιά της Καραϊβικής (το άλλο είναι ο Άγιος Μαρτίνος) όπου το έδαφος του μοιράζεται σε δύο κυρίαρχα κράτη. Είναι το δεύτερο μεγαλύτερο νησιωτικό κράτος στις Αντίλλες μετά την Κούβα, με έκταση 48.671 τ.χλμ. και πληθυσμό 10.535.535 κατοίκων, εκ των οποίων 3,3 εκατομμύρια ζουν στην μητροπολιτική περιοχή της Σάντο Ντομίνγκο, της πρωτεύουσας. Η επίσημη γλώσσα είναι τα ισπανικά.\nΣημαία Δομινικανή Δημοκρατίας\nΟι ιθαγενείς Ταΐνοι κατοικούσαν την Ισπανιόλα πριν την άφιξη των Ευρωπαίων και την είχαν χωρίσει σε πέντε βασίλεια. Οι Ταΐνοι είχαν μετακομίσει προς τα βόρεια με τα χρόνια και κατοικούσαν διάφορα νησιά της περιοχής. Οι Ταΐνοι είχαν ιδρύσει έναν ανεπτυγμένο αγροτικό και κυνηγετικό πολιτισμό και ήταν στον δρόμο να γίνουν οργανωμένος πολιτισμός. Ο Χριστόφορος Κολόμβος εξερεύνησε και διεκδίκησε το νησί για την Ισπανία στο πρώτο του ταξίδι στην Αμερική το 1492. Η γενική καπετανία του Σάντο Ντομίνγκο έγινε ο χώρος του πρώτου Ευρωπαϊκού μόνιμου οικισμού στην Αμερική και η πρώτη έδρα της ισπανικής αποικιοκρατίας στον Νέο Κόσμο. Εν τω μεταξύ η Γαλλία κατέλαβε το δυτικό τρίτο της Ισπανιόλας και έδωσαν στην αποικία τους το όνομα Σεν-Ντομένγκ (Άγιος Δομίνικος), η οποία έγινε το ανεξάρτητο κράτος της Αϊτής το 1804 μετά από την Αϊτινή Επανάσταση. Κατά την διάρκεια του δέκατου ένατου αιώνα, οι Δομινικανοί συχνά βρίσκονταν σε πόλεμο, ενάντια στους Γάλλους, τους Αϊτιανούς, τους Ισπανούς ή μεταξύ τους, οδηγώντας στην ανάδυση μιας κοινωνίας ισχυρά επηρεασμένης από στρατηγούς που κυβερνούσαν την χώρα σαν προσωπικό βασίλειο.\nΕθνόσημο Δομινικανής Δημοκρατίας\nΜετά από πάνω από 300 χρόνια ισπανικής διακυβέρνησης οι κάτοικοι της χώρας ανακήρυξαν την ανεξαρτησία τους τον Νοέμβριο του 1821. Ο αρχηγός του κινήματος για την ανεξαρτησία, ο Χοσέ Νούνιες δε Κάσερες, σκόπευε να ενώσει την χώρα με την Μεγάλη Κολομβία, αλλά η νεοσύστατη χώρα προσαρτήθηκε από την Αϊτή με την βία τον Φεβρουάριο του 1822. Η χώρα ανεξαρτητοποιήθηκε το 1844, νικώντας στον Δομινικανό Πόλεμο της Ανεξαρτησίας. Τα επόμενα 72 χρόνια, η Δομινικανή Δημοκρατία είχε κυρίως εσωτερικές συγκρούσεις, αρκετές αποτυχημένες εισβολές από την Αϊτή και μια σύντομη επιστροφή στο προηγούμενο καθεστώς ως ισπανική αποικία πριν την μόνιμη εκδίωξη των Ισπανών στον Δομινικανό Πόλεμο της Αποκατάστασης το 1863–1865. Οι Ηνωμένες Πολιτείες κατέλαβαν την χώρα από το 1916 μέχρι το 1924. Έπειτα υπήρξε μια ήρεμη και ευημερής εξαετής περίοδος υπό τον Οράσιο Βάσκες. Έπειτα η δικτατορία του Ραφαέλ Λεόνιντας Τρουχίγιο διήρκεσε από το 1930 μέχρι το 1961. Ο εμφύλιος πόλεμος του 1965, ο τελευταίος στην χώρα, τελείωσε έπειτα από στρατιωτική κατοχή των Ηνωμένων Πολιτειών και ακολουθήθηκε από την απολυταρχική διακυβέρνηση του Χοακίν Μπαλαγκέρ (1966–1978 και 1986–1996). Από το 1978, η Δομινικανή Δημοκρατία έχει κάνει βήματα προς την αντιπροσωπευτική δημοκρατία, ενώ ο Λεονέλ Φερνάντες είναι ηγέτης της χώρας για μεγάλο μέρος της περιόδου από το 1996 και έπειτα. Ο Ντανίλο Μεδίνα διαδέχθηκε τον Φερνάντες το 2012, κερδίζοντας το 51% των ψήφων έναντι του αντιπάλου του, πρώην προέδρου Ιπόλιτο Μεχία. Το 2020 έχασε από τον Λουίς Αμπιναδέρ.\nΕθνικό σύνθημα: "Dios, Patria, Libertad"\n«Θεός, Πατρίδα, Ελευθερία»\nΗ Δομινικανή Δημοκρατία είναι ο δημοφιλέστερος προορισμός της Καραϊβικής. Οι ολοχρόνιες πίστες γκολφ της χώρας είναι πόλος έλης τουριστών. Η χώρα έχει πλούσια γεωγραφία. Στην Δομινικανή Δημοκρατία βρίσκεται το υψηλότερο όρος της Καραϊβικής, το Πίκο Ντουάρτε αλλά και η μεγαλύτερη λίμνη (και το σημείο με το χαμηλότερη υψόμετρο) της Καραϊβικής, η λίμνη Ενρικίγιο. Το νησί έχει μέση ετήσια θερμοκρασία 26°C καθώς και μεγάλη κλιματική και βιολογική ποικιλία. Η χώρα είναι ο χώρος του πρώτου καθεδρικού ναού, του πρώτου κάστρου, του πρώτου μοναστηριού και του πρώτου οχυρού που χτίστηκε στην Αμερική, όλα εντός της Αποικιακής Ζώνης του Σάντο Ντομίνγκο, ο οποίος είναι χώρος παγκόσμιας κληρονομιάς. Η μουσική και ο αθλητισμός έχουν μεγάλη σημασία στον δομινικανό πολιτισμό. Η μερένγκε και η μπατσάτα είναι ο εθνικός χορός και η εθνική μουσική αντίστοιχα, ενώ το μπέιζμπολ είναι το δημοφιλέστερο άθλημα της χώρας.\nΗ Δομινικανή Δημοκρατία συνορεύει με την Αϊτή στα δυτικά, ενώ βρέχεται από τον Ατλαντικό ωκεανό και στα νότια από την Καραϊβική Θάλασσα. Καταλαμβάνει τα δύο τρίτα από το ανατολικό τμήμα του νησιού Ισπανιόλα.\nορεογραφία της χώρας αποτελείται από ορεινές αλυσίδες διατεταγμένων από τα δυτικά προς τα ανατολικά, οι οποίες χωρίζονται από κοιλάδες. Το υψηλότερο σημείο της είναι η Πίκο Ντουάρτε, στην Κεντρική Κορδιλιέρα, με υψόμετρο 3.175 μ. Στα ανατολικά υψώνεται η χαμηλότερη ανατολική Κορδιλιέρα, με τη μεγάλη πεδιάδα Γιάνο δε Σέιμπο. Η Βόρεια Κορδιλιέρα φτάνει σε ύψος τα 1.249 μ.\nΟι ποταμοί παρουσιάζουν κυρίως διαμήκη πορεία. Σημαντικότερος ποταμός είναι ο μεγαλύτερος σε μήκος, ο Γιάκε ντελ Νόρτε, ο οποίος ονομάστηκε "Ποταμός του Χρυσού" εξαιτίας της ύπαρξης χρυσοφόρου άμμου σε ένα μέρος το ρου του. Η ανακάλυψη έγινε από το Χριστόφορο Κολόμβο. Η λίμνη Ενρικίγιο αποτελεί μία από τις μεγαλύτερες σε έκταση.\nΤο κλίμα του κράτους είναι τροπικό, ωστόσο οι αληγείς άνεμοι ευθύνονται για τη διαφορετική κατανομή των βροχοπτώσεων. Επίσης, τα θερμά νερά από τα ρεύματα των Αντιλλών επηρεάζουν τις κλιματικές συνθήκες.\nΟ πληθυσμός της χώρας (1961-2003) σε χιλιάδες. (FAOSTAT, 2005)\nΟι πρώτοι κάτοικοι της χώρας ήταν αυτόχθονες Αραουάκοι, οι οποίοι εγκαταστάθηκαν το αιώνα στις Αντίλλες και στις νοτιοανατολικές ακτές των ΗΠΑ. Οι Ταΐνοι εκδιώχθηκαν από τους Καραΐβους. Οι Καραΐβοι είχαν διωχθεί κι αυτοί από τους Μάγιας και τους Αζτέκους.\nΤο νησί ανακαλύφθηκε από το Χριστόφορο Κολόμβο και λίγες δεκαετίες μετά αποδεκατίστηκαν οι ιθαγενείς. Αργότερα, στο νησί ήρθαν σκλάβοι από την Αφρική, για να εργαστούν για λογαριασμό των λευκών αποίκων. Σήμερα, οι περισσότεροι (περίπου τα τρία τέταρτα του συνολικού πληθυσμού της χώρας) είναι μιγάδες. Οι λευκοί είναι το ένα τέταρτο περίπου και το 11% είναι Αφροαμερικανοί. Οι πιο πολλοί συγκεντρώνονται στην εύφορη κοιλάδα του Ρίο Γιούνα και στη νότια παράκτια λωρίδα μεταξύ Νισάο και Λα Ρομάνα. Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 72,8 χρόνια (69,8 χρόνια οι άνδρες και 76,2 οι γυναίκες). Το φαινόμενο της εσωτερικής μετανάστευσης δεν είναι έντονο. Οι πιο αραιοκατοικημένες περιοχές είναι στο ανατολικό τμήμα του κράτους. Περισσότεροι από τους μισούς κατοίκους του συνόλου του πληθυσμού ζουν στις πόλεις. Μεγάλα αστικά κέντρα είναι, εκτός από την πρωτεύουσα (Σάντο Ντομίνγκο), το Σαντιάγο δε Λος Καμπαγιέρος, το Σαν Πέδρο δε Μακορίς, η Λα Ρομάνα και άλλες.\nΗ επίσημη γλώσσα του κράτους είναι η ισπανική, ενώ οι κάτοικοι μιλούν επίσης την αγγλική και μια γαλλική διάλεκτο, η οποία ομιλείται στα σύνορα με την Αϊτή.\nΟι κάτοικοι είναι Ρωμαιοκαθολικοί σε συντριπτική πλειοψηφία, της τάξης του 75%. Υπάρχουν επίσης λίγοι Προτεστάντες, 36.334 Μάρτυρες του Ιεχωβά και 126.413 Μορμόνοι της Εκκλησίας του Ιησού Χριστού των Αγίων των Τελευταίων Ημερών. Για το θέμα της θρησκείας, τα προηγούμενα Συντάγματα έδιναν έμφαση στην αξία του Ρωμαιοκαθολικού δόγματος, κάνοντας λόγο για «παράδοση της Δημοκρατίας».\nΚύριο λήμμα: Πολιτική της Δομινικανής Δημοκρατίας\nΗ Δομινικανή Δημοκρατία είναι Προεδρική Δημοκρατία, με τον Πρόεδρο της Δημοκρατίας να είναι και αρχηγός της Κυβέρνησης. Η νομοθετική εξουσία ασκείται από το Κογκρέσο, το οποίο αποτελείται από την 150μελή Βουλή και τη Γερουσία, με 32 μέλη. Σημερινός πρόεδρος είναι ο Λουίς Αμπιναδέρ και Αντιπρόεδρος η Ρακέλ Πένια δε Αντούνια.\nΔικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική για όλα τα παντρεμένα πρόσωπα ανεξαρτήτου ηλικίας. Δεν επιτρέπεται να ψηφίζουν τα μέλη των Ενόπλων Δυνάμεων και της αστυνομίας.\nΟ Κολόμβος ανακάλυψε το νησί και το ονόμασε Ισπανιόλα. Ο αδερφός του, Βαρθολομαίος, ίδρυσε το 1496 τη σημερινή πρωτεύουσα, Σάντο Ντομίνγκο. Σε αντίθεση με τη γειτονική Αϊτή, το ανατολικό τμήμα του νησιού παρέμεινε έδαφος της Ευρώπης. Η Ισπανία παραχώρησε σχεδόν το μισό νησί στη Γαλλία και το ανατολικό μέρος έλαβε την ονομασία Άγιος Δομίνικος, στα τέλη του 17ου αιώνα. Μετά την εκδίωξη των Γάλλων, με τη βοήθεια της Βρετανίας και της Ισπανίας, οι Δομινικανοί έκαναν Επανάσταση το 1821 και γρήγορα απέκτησαν αυτονομία και Σύνταγμα. Το 1844 η χώρα έγινε οριστικά ανεξάρτητη, καθώς δύο φορές (1801 από τον Τουσέν Λ' Ουβερτίρ) και 1822 από το Ζαν Μπουαγιέ καταλήφθηκε από την Αϊτή. Στην ανεξαρτησία του 1844 βοήθησε και η δράση της μυστικής απελευθερωτικής εταιρείας Λα Τρινιτάρια. Το 1861 και μέχρι το 1865 η Ισπανία κατέλαβε ξανά τη χώρα. Οι αρχές, για να αντιμετωπίσουν την μετέπειτα οικονομική κρίση, ζήτησαν την παρέμβαση των ΗΠΑ, στα πλαίσια του δόγματος Μονρόε. Οι Αμερικανοί έφυγαν το 1924 και οι εκλογές του 1930 διεξήχθησαν σε κλίμα έντασης, αναδεικνύοντας νικητή το Ραφαήλ Τρουχίλιο, ο οποίος κυβέρνησε δικτατορικά.\nΣτις 30 Μαΐου 1961, ο επί τριακονταετία δικτάτορας της χώρας Ραφαήλ Τρουχίλιο δολοφονήθηκε μαζί με τον οδηγό του, ενώ κατευθυνόταν προς την εξοχική του έπαυλη, από ομάδα μασκοφόρων ενόπλων που σταμάτησε το αυτοκίνητό του σε μια ερημική διασταύρωση. Τον θάνατο του αυτοαποκαλούμενου "εθνικού ευεργέτη", που είχε δηλώσει ότι θα παραδώσει την εξουσία μόνο όταν πεθάνει, ακολούθησαν μήνες χάους καθώς διεξήχθη ταυτόχρονα μάχη επικράτησης μεταξύ των επιγόνων του αλλά και μεταξύ του καθεστώτος και των οπαδών τής σκληρά καταπιεζόμενης αντιπολίτευσης. Τα σοβαρότατα επεισόδια που ξέσπασαν, έφεραν τη χώρα στο χείλος του εμφυλίου πολέμου.\nΤην 1η Ιανουαρίου του 1962 παραιτήθηκε ο πρόεδρος Χοακίν Μπαλαγκέρ. Ακολούθησαν πραξικοπήματα (1963, 1965) και αστάθεια, που έδωσε την ευκαιρία στις Η.Π.Α. να προβούν σε νέα ένοπλη επέμβαση, που απέτυχε (1965). Τα επόμενα χρόνια κυριάρχησε στην πολιτική ζωή της χώρας ο Χοακίν Μπαλαγκέρ, ο οποίος πολιτεύτηκε απολυταρχικά και προκάλεσε αντιδράσεις, ιδίως μετά την 7η επανεκλογή του, το 1994, οπότε και κατηγορήθηκε από την Αντιπολίτευση για νοθεία. Στις εκλογές του 2004 εξελέγη πρόεδρος ο Λεονέλ Φερνάντες. Στις 6 Νοεμβρίου 2009 άρχισε να ισχύει το νέο Σύνταγμα.\nΗ κυβέρνηση της χώρας έχει χειριστεί ευνοϊκά τις διεθνείς επενδύσεις και μεγάλο μέρος της βιομηχανίας βρίσκεται υπό τον έλεγχο ξένων εταιρειών (κυρίως αμερικανικών). Η χώρα παρουσιάζει μεγαλύτερο βαθμό ανάπτυξης από την όμορή της, Αϊτή. Τα προβλήματα που παραμένουν είναι η υψηλή ανεργία και η θεαματική έλλειψη ισορροπίας ανάμεσα στον πρωτογενή και στο δευτερογενή τομέα. Στις αρχές της δεκαετίας του ' 90 σοβαρά προβλήματα παρουσιάστηκαν από τις ελλείψεις ηλεκτρικής ενέργειας.\nΤα σημαντικότερα έσοδα της χώρας προέρχονται από τον τουρισμό. Μοχλός για την οικονομική ανάπτυξη της χώρας είναι επίσης η καλλιέργεια, το εμπόριο και η επεξεργασία γεωργικών προϊόντων, όπως καπνός, ρύζι, αραχίδες, κακάο και καφές, ενώ σημαντικό ρόλο παίζουν και η βυρσοδεψία, η κεραμική, η βιομηχανία.\nΣτις εξαγωγές της χώρας περιλαμβάνονται και τα πούρα, τα οποία είναι χειροποίητα. Ο δασικός πλούτος της Δομινικανής Δημοκρατίας παρέχει πολύτιμη ξυλεία. Η κτηνοτροφία και η αλιεία είναι ελάχιστα ανεπτυγμένες, εξαιτίας της πρωτόγονης και ουσιαστικά ανύπαρκτης υποδομής. Η χώρα εξορύσσει νίκελ, ορυκτό αλάτι, βωξίτη και χαλκό. Η εξορυκτική βιομηχανία επεκτάθηκε με το άνοιγμα του ορυχείου χρυσού και αργύρου στο Ροσάριο.\nΤο νόμισμα της χώρας είναι το Πέσο Δομινικανής Δημοκρατίας. Η ανεργία το έτος 2005 ήταν στο 17% και ο πληθωρισμός στο 4,2%.\nΗ χώρα περιλαμβάνει πολλά και σημαντικά λιμάνια, εκτός από αυτό της πρωτεύουσας, όπως της Λα Ρομάνα, το οποίο εξυπηρετεί τις εξαγωγές της ζάχαρης, το Πουέρτο Πλάτα. Άλλα λιμάνια είναι το Μπόκα Τσίκα, το Καουσέδο, το Ρίο Άινα και το Σάντο Ντομίγκο. Υπάρχει σχετικά καλό οδικό και σιδηροδρομικό δίκτυο, το οποίο όμως εξυπηρετεί τις περιοχές παραγωγής ζάχαρης. Το σιδηροδρομικό δίκτυο καλύπτει συνολικά 517 χλμ. και το οδικό δίκτυο 19.705 χλμ. Η οδήγηση γίνεται στα δεξιά.\nΟι αεροπορικές μεταφορές εξυπηρετούνται κυρίως από το διεθνή αερολιμένα Πούντα Κανσέδο, 25 χλμ., ανατολικά της πρωτεύουσας. Το διεθνές αεροδρόμιο Λας Αμέρικας εξυπηρετεί πολλούς ταξιδιώτες. Αεροδρόμιο υπάρχει επίσης στην πόλη Σαντιάγο δε λος Καμπαγιέρος. Το 2008 στη χώρα λειτουργούσαν συνολικά 36 αεροδρόμια.\nPhilomαtheia 10 Οκτωβρίου 2021\nΔομινικανή Δημοκρατία: Ο δημοφιλέστερος προορισμός...\nΑΙΓΥΠΤΟΣ2 ΑΛΕΞΑΝΔΡΕΙΑ2 ΑΝΘΡΩΙΣΤΙΚΕΣ ΕΠΙΣΤΗΜΕΣ1 ΑΝΘΡΩΠΙΣΤΙΚΕΣ ΕΠΙΣΤΗΜΕΣ25 ΑΡΧΑΙΑ ΕΛΛΑΔΑ33 ΑΡΧΑΙΟΛΟΓΙΑ1 ΑΡΧΑΙΟΣ ΚΟΣΜΟΣ13 ΑΥΤΟΒΕΛΤΙΩΣΗ30 ΒΙΒΛΙΟΘΗΚΗ ΤΗΣ ΑΛΕΞΑΝΔΡΕΙΑΣ2 ΓΛΩΣΣΟΛΟΓΙΑ31\nΕΚΠΑΙΔΕΥΣΗ44 ΕΠΙΜΕΛΕΙΑ ΕΡΓΑΣΙΩΝ1 ΕΤΥΜΟΛΟΓΙΑ6 ΘΕΤΙΚΕΣ ΕΠΙΣΤΗΜΕΣ12 ΙΣΤΟΡΙΑ44 ΚΟΙΝΩΝΙΚΑ25 ΛΑΤΙΝΙΚΗ ΓΡΑΜΜΑΤΕΙΑ1 ΛΟΓΟΤΕΧΝΙΑ13 ΜΕΣΑΙΩΝΑΣ1 ΟΙΚΟΓΕΝΕΙΑ9 ΠΑΙΔΑΓΩΓΙΚΑ9 ΠΡΟΟΡΙΣΜΟΙ5 ΥΓΕΙΑ9 ΦΙΛΟΣΟΦΙΚΑ22 PHILOMATHEIA57


Χοντρός και Λιγνός: Επιστρέφουν στις αίθουσες | Πολιτισμός Ειδήσεις\nΧοντρός και Λιγνός: Επιστρέφουν στις αίθουσες με κινηματογραφική βιογραφία\nΕπιστρέφουν στους κινηματογράφους με την κινηματογραφική βιογραφία με τίτλο «Σταν και Όλι» σε σκηνοθεσία Τζον Σ. Μπέιρντ («Filth») στις 24/1\nΓΡΑΦΕΙ: THETOC TEAM published 22 Ιαν. 19 (06:59)\n'Εγιναν συνώνυμο της κωμωδίας για γενεές, με τεράστια φήμη που εδραιώθηκε από τις ζωντανές παραστάσεις και τις ταινίες τους - συνολικά έκαναν πάνω από 100 ταινίες!\nΤο κωμικό δίδυμο των Λόρελ και Χάρντι (οι «Χοντρός και Λιγνός» όπως έμειναν γωνστοί στο ελληνικό κοινό λόγω της εμφάνισής τους) πρωταγωνίστησε από τα τέλη της δεκαετίας του 1920 ως τα τέλη του 1940 σε μία σειρά από ταινίες και απέκτησε παγκόσμιο κοινό. Φέτος επιστρέφουν στους κινηματογράφους με την κινηματογραφική βιογραφία με τίτλο «Σταν και Όλι» σε σκηνοθεσία Τζον Σ. Μπέιρντ («Filth»). Η ταινία κάνει πρεμιέρα στις ελληνικές αίθουσες στις 24 Ιανουαρίου.\nΗ ταινία ακολουθεί το διάσημο ζευγάρι στην τελευταία του περιοδεία στο Ην. Βασίλειο. Γίνεται, ως εκ τούτου, μια περιήγηση στο θέατρο της μεταπολεμικής Βρετανίας καθώς οι Σταν και Όλι προσπαθούν να αναζωπυρώσουν τις κινηματογραφικές τους καριέρες.\nΣτους πρωταγωνιστικούς ρόλους ο Στιβ Κούγκαν (Λόρελ) κι ο Τζον Σ. Ράιλι ( Χάρντι) μαζί με τους Ντάνι Χιούστον, Σίρλεϊ Χέντερσον («Okja») και Νίνα Αριάντα («Μεσάνυχτα στο Παρίσι»), που συμπληρώνουν το καστ της ταινίας σε σενάριο του Τζεφ Πόουπ («Philomena»).\nΤο 1955 ο Χοντρός και ο Λιγνός εμφανίστηκαν για μια από τις τελευταίες φορές μαζί στην τηλεόραση του BBC.\nO «Xοντρός» εκείνη την περίοδο αντιμετώπιζε ορισμένα προβλήματα υγείας και οι γιατροί του συνέστησαν να χάσει βάρος. Κάνοντας δίαιτα, λοιπόν, έχασε περισσότερο από 45 κιλά.\nΗ απότομη μείωση του βάρους όμως σε σύντομο χρονικό διάστημα είχε ως αποτέλεσμα να υποστεί αλλεπάληλα εγκεφαλικά επεισόδια και τελικά να πεθάνει στις 7 Αυγούστου του 1957. Όταν πέθανε ζύγιζε μόλις 65 κιλά.\nΜετά από το θάνατο του φίλου του, ο «Λιγνός» αρνήθηκε να ξαναεμφανιστεί στην τηλεόραση ή στον κινηματογράφο και αποσύρθηκε. Πέθανε το 1965 από φυσικά αίτια\nΕνα σπάνιο βίντεο\nΤο διασημότερο κωμικό δίδυμο στην ιστορία του παγκόσμιου κινηματογράφου, ο «Χοντρός» και ο «Λιγνός» στέκονται μπροστά στον φακό για τελευταία φορά μαζί. Ο Όλιβερ Χάρντι (Χοντρός), -μείον 63 κιλά- πειράζει για τελευταία φορά, το.. έτερον του ήμισυ Σταν Λόρελ (Λιγνό) και του κάνει τις γνωστές γκριμάτσες του. Το βίντεο είναι από μια επίσκεψη του Ολιβερ στο σπίτι του Σταν το 1956.


«Καρφιά» κατά Βορίδη από τον Άρη Μερεντίτη - trikalaIN\n«Καρφιά» κατά Βορίδη από τον Άρη Μερεντίτη\nΣκληρή κριτική στο δελτίο τύπου που εξέδωσε oΥπουργός Αγροτικής Ανάπτυξης και Τροφίμων Μάκης Βορίδης για τις αγροτικές αποζημιώσεις από τον ΟΠΕΚΕΠΕ, άσκησε μέσω του προσωπικού του λογαριασμού στο Facebook το στέλεχος του Κινήματος Αλλαγής και γνωστός νομικός Άρης Μερεντίτης.\nΤο δελτίο τύπου του Μάκη Βορίδη\n«Ο ΟΠΕΚΕΠΕ κατόπιν εντολής του κ. Βορίδη προχώρησε στην πίστωση συνολικού ποσού 876.600.573,87 ευρώ στους λογαριασμούς των δικαιούχων (…) Το Υπουργείο Αγροτικής Ανάπτυξης και Τροφίμων σε συνεργασία με τους εποπτευόμενους οργανισμούς εργάστηκαν σκληρά ολόκληρο το προηγούμενο διάστημα για να επιτύχουν την έγκαιρη καταβολή των ενισχύσεων».\nΗ αντίδραση του Άρη Μερεντίτη\nΕίναι αστείο. Πιθανώς ο κ. Βορίδης δεν ξέρει ότι κάθε χρόνο αυτή την περίοδο καταβάλλεται η βασική ενίσχυση στους Έλληνες αγρότες. Και πέρσι και πρόπερσι, επί ΣΥΡΙΖΑΝΕΛ, ακόμα και το 2015 με capital control, αυτές τις μέρες πιστώθηκαν τα χρήματα. Ακολουθείται η ίδια διαδικασία. Το δε Υπουργείο Αγροτικής Ανάπτυξης (και δη ο Υπουργός) δεν έχει καμία συμμετοχή.\nΕίναι χρήματα της Ευρωπαϊκής Ένωσης που διανέμονται στους Έλληνες αγρότες μέσω του ΟΠΕΚΕΠΕ (Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων). Αν κάποιοι αξίζουν συγχαρητήρια, είναι οι εργαζόμενοι στον Οργανισμό.\nΤο «κατόπιν ενεργειών μου» του κ. Βορίδη μας γυρνάει πίσω στη δεκαετία του 60.\nΕκτός αν θεωρεί μεγάλο επίτευγμα το ότι κατάφερε αυτό που κατάφεραν και όλοι οι προκάτοχοί του.


Λοχ Ίντσαρντ Ξενοδοχεία - Lairg\nΛοχ Ίντσαρντ: Ξενοδοχεία σε κοντινή απόσταση\nΛοχ Ίντσαρντ: Μάθετε περισσότερα\nΛοχ Ίντσαρντ - Τοποθεσία\nLairg - Εδώ βρίσκεται το ακόλουθο σημείο ενδιαφέροντος: Λοχ Ίντσαρντ. Lairg: Πρόκειται για μια περιοχή που προσφέρει πολυτέλεια που είναι γνωστή για τα μπαρ. Αν θέλετε να βρείτε τι μπορείτε να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Παραλία Sandwood Bay και Παραλία Durness;\nΛοχ Ίντσαρντ: Μέρη διαμονής σε κοντινή απόσταση\nΊσως σας αρέσει αυτό το ξενοδοχείο της περιοχής (Λοχ Ίντσαρντ).\n2 Bedroom Cottage in Kinlochbervie - Incgc - απέχει 0,6 χλμ.\nΛοχ Ίντσαρντ - Τι μπορείτε να δείτε και να κάνετε στη γύρω περιοχή\nΛοχ Ίντσαρντ: Τι μπορείτε να δείτε στη γύρω περιοχή\n• Παραλία Oldshoremore Beach


Δροσιστικές συνταγές με καρπούζι - ThessPress\nΑρχική ΜΑΓΕΙΡΙΚΉ Δροσιστικές συνταγές με καρπούζι\nΕίναι το απόλυτο φρούτο του καλοκαιριού. Το τέλειο χρώμα, το άρωμα και η δροσιά του το καθιστούν τέλεια επιλογή για κάθε στιγμή της ημέρας.\nΤην ίδια στιγμή, περιέχει εξαιρετικά λίγες θερμίδες, πάρα πολύ νερό (90%!) και το κατακόκκινο χρώμα του οφείλεται στο αντιοξειδωτικό λυκοπένιο, που έχει αντικαρκινικές ιδιότητες. Δεν είναι, λοιπόν, έκπληξη που ψάξαμε να βρούμε ενδιαφέροντες τρόπους να απολαύσουμε το υπέροχο αυτό φρούτο. Ας ρίξουμε μια ματιά σε μερικές από τις αγαπημένες μας συνταγές…\nΠροηγούμενο άρθροΗ ασφάλεια των διακοπών στο επίκεντρο των ανησυχιών του πολίτη\nΕπόμενο άρθροΜάσκα με ελαιόλαδο και γάλα για τις σακούλες κάτω από τα μάτια\nΗΠΑ: Συνελήφθη ο φερόμενος ως δράστης της επίθεσης στο Χάιλαντ Παρκ...\nΙράν-κορωνοϊός: Πάνω από 1.000 κρούσματα, για πρώτη φορά έπειτα από δύο...\nΣτη φυλακή οι δύο συλληφθέντες για τη ληστρική επιδρομή σε βιοτεχνία...\nΘεσσαλονίκη: Ανήλικη ζούσε με 40 γάτες σε ακατάλληλες συνθήκες υγιεινής- Συνελήφθη...


5 λόγοι για να κάνετε τη μετάβαση σε στερεά σαμπουάν, σήμερα! - Eco Living Greece\nBy admin Less plastic life Στερεά σαμπουάν Δεν επιτρέπεται σχολιασμός στο 5 λόγοι για να κάνετε τη μετάβαση σε στερεά σαμπουάν, σήμερα!\nΑφήστε κάτω το σαμπουάν σε μπουκάλι και ας σας συστήσουμε τα στερεά σαμπουάν !\nΕκτιμάται ότι ο μέσος άνθρωπος λούζει τα μαλλιά τους περίπου 12.000 φορές στη διάρκεια της ζωής του. Αυτό και μόνο σημαίνει ότι έχει καταναλώσει πάρα πολλά πλαστικά μπουκάλια σαμπουάν που καταλήγουν στην χωματερή! Τι είναι λοιπόν ένα στερεό σαμπουάν; Ουσιαστικά είναι μια πιο συμπυκνωμένη αλλά φυσική επιλογή για το λούσιμο των μαλλιών που είναι και καλύτερη για το περιβάλλον αλλά και για την τσέπη σας. Συχνά περιέχουν πρόσθετα φυσικά συστατικά που έχουν σχεδιαστεί για να καλύπτουν διαφορετικούς τύπους και συνθήκες μαλλιών μόλις αρχίσετε να τα χρησιμοποιείτε, δεν θα είστε σε θέση να σταματήσετε! Χρειάζεσαι κάτι πιο πειστικό; Συνέχισε να διαβάζεις…\nΔεν περιέχουν πλαστικό. Αν προσπαθείτε να εξαλείψετε τα πλεονάζοντα απόβλητα και τα πλαστικά από τη ζωή σας, τότε η μετάβαση από το παραδοσιακό εμφιαλωμένο σαμπουάν σε ένα στερεό θα μπορούσε να προκαλέσει μια σοβαρή θετική τάση στη συνολική σας κατανάλωση. Απλά σκεφτείτε πόσα μπουκάλια σαμπουάν αγοράζετε κάθε χρόνο … περίπου 12; Στη συνέχεια, προσθέτετε και το conditioner κάτι που ανεβάζει ακόμα περισσότερο την κατανάλωση. Από την άλλη πλευρά, τα στερεά σαμπουάν (και conditioner!) Έρχονται συχνά σε πακέτα ανακυκλωμένου χαρτιού τα οποία είναι πολύ, πολύ πιο φιλικά προς το περιβάλλον.\nΔιαρκούν περισσότερο. Ας πούμε ότι λούζετε τα μαλλιά σας κάθε δεύτερη μέρα (ίσως περισσότερο, ίσως λιγότερο!), Τα στερεά σαμπουάν είναι πιο συμπυκνωμένα και έτσι θα σας δώσει περισσότερα λουσίματα από ένα ένα τυπικό εμφιαλωμένο σαμπουάν. Εφόσον φροντίζετε το στερεό σαμπουάν σας, δηλαδή δεν το αφήνετε σε νερό στο ντους, θα εντυπωσιαστείτε από τη διάρκεια ζωής του. Ένας από τους κύριους λόγους για τους οποίους τα στερεά σαμπουάν τείνουν να διαρκούν περισσότερο είναι ότι το κύριο συστατικό τους δεν είναι το νερό όπως ένα τυπικό σαμπουάν, έτσι παίρνετε περισσότερο προϊόν με λίγη μόνο χρήση.\nΕίναι ιδανικά για ταξίδια. Όλοι έχουμε βρεθεί σε αυτή την θέση. Πακετάρουμε την βαλίτσα μας για ένα ταξίδι και δεν μπορούμε να πάρουμε μαζί μας το αγαπημένο μας σαμπουάν, έτσι αναγκαζόμαστε να χρησιμοποιήσουμε τα μικροσκοπικά αμφιβόλου ποιότητας μπουκαλάκια σαμπουάν των ξενοδοχείων. Έτσι λοιπόν, πιθανότατα θα προσπαθήσετε να γεμίσετε το αγαπημένο σας σαμπουάν σε κάποιο μικρό μπουκαλάκι με τον φόβο ότι μπορεί να χυθεί στην βαλίτσα σας με ότι συνέπειες συνεπάγεται αυτό. Με τα στερεά σαμπουάν δεν υπάρχουν τέτοια προβλήματα, πακετάρετε το αγαπημένο σας στερεό σαμπουάν άφοβα και χωρίς ατυχήματα!\nΔεν είναι μόνο για τα μαλλιά σας. Αν ξεμείνετε από το αφρόλουτρο σας και πιέζετε για την τελευταία σταγόνα για το πλυσίματος σώματος απλά χρησιμοποιήστε το στερεό σαμπουάν σας κάνει και για το σώμα!\nΈχετε μια καλή ημέρα για τα μαλλιά … κάθε μέρα! Ακόμα κι αν είσαι νέος στα στερεά σαμπουάν, θα παρατηρήσεις αμέσως τη διαφορά μεταξύ της μπάρας και του μπουκαλιού. Όχι μόνο θα διαπιστώσετε ότι με τα πρώτα λουσίματα τα υπολείμματα που απομένουν από το υγρό σας σαμπουάν θα ξεπλύθούν, αλλά και ότι τα φυσικά συστατικά θα αφήσουν τα μαλλιά σας φρέσκα και ανάλαφρα. Ακριβώς όπως δοκιμάζετε κάτι καινούργιο, ίσως χρειαστούν λίγες προσπάθειες πριν παρατηρήσετε μια σημαντική αλλαγή, ειδικά επειδή για τους περισσότερους ανθρώπους (και τα μαλλιά τους) χρησιμοποιούνται σαμπουάν με τόνους χημικών ουσιών και συστατικών, αλλά μην ανησυχείτε, σε λίγο μόνο καιρό θα δείτε τον εαυτό σας να συνιστά τα στερεά σαμπουάν στους φίλους σας.\nΕίτε έχετε ευαίσθητο τριχωτό της κεφαλής, ξηρά ή λιπαρά μαλλιά, σας έχουμε καλύψει. Ελέγξτε εδώ τα στερεά μας σαμπουάν και ας γυρίσουμε το διακόπτη σήμερα!\nΟ περιορισμός της χρήσης του πλαστικού από τον καθένας μας ατομικά μπορεί να συμβάλλει καθοριστικά στον περιορισμό της έκθεσης... read more


Γιατί Γαλλικά; - Κέντρο Ξένων Γλωσσών Σιοτρόπου Βασιλάκη\nΑρτάκης 42 & Πατριάρχου Γρηγορίου Ε'\n17124, Νέα Σμύρνη\nΤηλ: 210 933 0088\n25 / 10 / 17 Πρόσκληση για δραστηριότητες με μαθητές από τη Γερμανία\n19 / 10 / 17 Αναβολή συνάντησης με τους μαθητές από τη Γερμανία\n25 / 09 / 17 Πρόσκληση για γνωριμία με μαθητές από τη Γερμανία\n11 / 06 / 17 Επιτυχόντες Μαΐου 2017\nΕδώ και μισό αιώνα δουλεύουμε αδιάλειπτα για ποιοτική ξενόγλωσση εκπαίδευση στη Νέα Σμύρνη.\nΈχοντας σύμμαχό μας την εμπειρία πάνω από μισού αιώνα διδασκαλίας, αλλά και τον ενθουσιασμό της νέας γενιάς που στελεχώνει το Σχολείο μας, συνεχίζουμε την επιτυχημένη μας πορεία με την ίδια ποιότητα, το ίδιο μεράκι και ήθος όπως όταν πρωτοανοίξαμε, το 1960.\nΣας περιμένουμε στο χώρο μας για να γνωριστούμε από κοντά και να συζητήσουμε με λεπτομέρειες τους στόχους και τα όνειρα των παιδιών σας.\nDerived from: “Germany” by Pedro Paulo Boaventura Grein, licensed under CC BY 2.0\nΓιατί να μάθει κανείς Γαλλικά;\nΕίναι η 2η πιο διαδεδομένη ξένη γλώσσα στην Ευρωπαϊκή Ένωση μετά τα Αγγλικά.\nΕίναι η επίσημη γλώσσα πολλών κρατών εκτός της Γαλλίας (Καναδάς, Βέλγιο, Ελβετία, πολλές χώρες της Αφρικής)\nΟι Έλληνες πάντα συγγένευαν πνευματικά με τους Γάλλους και οι δύο λαοί συνδέονται με βαθιά φιλία στο πέρασμα του χρόνου.\nΗ Γαλλία αποτελεί το δεύτερο βιομηχανικό εταίρο της Ελλάδας.\nΔιδάσκονται σε όλες τις χώρες του πλανήτη (Τα Γαλλικά είναι η μοναδική γλώσσα, μαζί με τα Αγγλικά, που ομιλείται και στις 5 ηπείρους).\nΠρώτη επίσημη γλώσσα του Ολυμπισμού και των Ταχυδρομείων (2η Αγγλική) και δεύτερη επίσημη (1η Αγγλική) οποιουδήποτε Διεθνούς Οργανισμού (ΟΗΕ, ΝΑΤΟ, UNESCO, ΟΟΣΑ, Γιατροί Χωρίς Σύνορα, Γιατροί του Κόσμου κλπ).\nΗ Γαλλία αποτελεί παγκόσμια πολιτιστική αναφορά.\nΗ γνώση της Γαλλικής δίνει άμεση πρόσβαση σε πολυάριθμα αριστουργήματα της λογοτεχνίας και κινηματογραφικών έργων (η Γαλλία είναι 1η δύναμη παραγωγής ταινιών στην Ευρώπη), καθώς και τη δυνατότητα άμεσης επαφής με το γαλλικό διαφωτισμό, αφετηρία του σύγχρονου πολιτισμού.\nΗ γνώση της γαλλικής γλώσσας δίνει πρόσβαση σε κορυφαία Γαλλικά πανεπιστήμια, τα οποία είναι δημόσια και η φοίτηση σε αυτά είναι δωρεάν.\nΧώρες ανά τον κόσμο με επίσημη γλώσσα τη γαλλική (Πηγή: Eddo, Wikimedia Commons)\nCopyright © 2022 Κέντρο Ξένων Γλωσσών Σιοτρόπου Βασιλάκη


Το δημόσιο ευχαριστώ της Κιμ Καρντάσιαν στον Τζον Μπαιντεν | Iciao\nΔημοσιεύθηκε: 27 Απριλίου 2021 17:40\nΑρχική > News > Το δημόσιο ευχαριστώ της Κιμ Καρντάσιαν στον Τζον Μπαιντεν\nΗ Κιμ Καρντάσιαν, όπως η ίδια έχει δημοσιοποιήσει, έχει καταγωγή από την Αρμενία.\nΗ Tv περσόνα είναι περήφανη για την καταγωγή της γι αυτό και τιμά τα ήθη και έθιμα της χώρας.\nΜέσα από μία ανάρτηση στο Instagram, τόνισε μεταξύ άλλων πως “είμαι τόσο περήφανη για την κληρονομιά των αρμενικών κοινοτήτων και ευγνώμων στον πρόεδρο Μπάιντεν που τίμησε κάθε Αρμένιο και την αλήθεια”.\n«Έπειτα από πάνω από έναν αιώνα αγώνα για την αλήθεια και την αναγνώριση.\nΣήμερα ο λαός της Αρμενίας έλαβε αυτή την αναγνώριση στην οποία όλη ελπίζαμε και για την οποία όλοι προσευχόμασταν.\nΜε τον πρόεδρο Μπάιντεν να κηρύσσει τη σφαγή 1,5 εκατομμυρίου Αρμενίων το 1915, γενοκτονία.\nΉταν ένας τεράστιος αγώνας για την αρμενική κοινότητα και εγώ κάθε χρόνο ένιωθα ότι πλησιάζουμε όλο και πιο κοντά στην αναγνώριση των γεγονότων αυτών ως γενοκτονία, όπως και ήταν. Επιτέλους, αυτή η μέρα ήρθε».\nΈγραψε μεταξύ άλλων η πολυσυζητημένη Κίμ.


Πώς η εμμονή με το Tik Tok καταστρέφει το φλερτ και ξαναγράφει από την αρχή την ιστορία των social media | Jenny.gr\nΠώς η εμμονή με το Tik Tok καταστρέφει το φλερτ και ξαναγράφει από την αρχή την ιστορία των social media\nΣας έχει τύχει να εθιστείτε με μια σειρά στο Netflix, αντίστοιχη του Breaking Bad το 2015, και να θέλετε να δείτε όλα τα επεισόδια μέσα σε μία μόλις εβδομάδα;\nΚάπως έτσι, λειτουργεί κι ο νέος εθισμός γύρω από το Tik Tok. Πρόκειται για τη νέα εμμονή που ψυχαγωγεί και θα μπορούσε να χαρακτηρίσει μία ολόκληρη γενιά. Η αίσθηση του χρόνου χάνεται και μεταφράζεται σε θετικά συναισθήματα που γεννούν οι πιο feel- good ιστορίες.\nΈνας συνδυασμός από viral challenges και ταλέντα που ξεσηκώνουν το κοινό και κάνουν όλο και περισσότερους χρήστες να θέλουν να φτιάξουν το δικό τους βίντεο, ενσωματώνοντας ήχο από κάποιο άλλο και δημιουργώντας σίγουρα ένα fun αποτέλεσμα. Κάπως έτσι θα μπορούσε να περιγράψει κανείς τη νέα δημοφιλή πλατφόρμα που κερδίζει όλο και περισσότερο την αμέριστη προσοχή μας.\nΟι μισοί παραδέχονται πως έχουν διαγράψει την εφαρμογή από το κινητό τους γιατί αφιέρωναν τον περισσότερο χρόνο εκεί ενώ οι άλλοι μισοί ομολογούν πως άφησαν σχεδόν τα πάντα, ειδικά στην εποχή της πανδημίας που δεν υπήρχαν και πολλά για να αφήσεις πίσω, μόνο και μόνο για να μπορούν να παρακολουθούν όλα τα νέα βίντεο. Μέσα σε αυτές τις δύο παραδοχές, κρύβεται μία ακόμη. Η εμμονή μας με το Tik Tok έχει καταστρέψει το dating life και υπάρχει απόδειξη.\nΌπως αναφέρουν χαρακτηριστικά οι New York Times το Tik Tok «ξαναγράφει την ιστορία των social media και θα αλλάξει τον τρόπο που λειτουργούν τα social media ακόμη κι αν το αποφεύγεις». Ως μία από τις πιο γρήγορα αυξανόμενες πλατφόρμες στον κόσμο, μπορεί να συγκριθεί με την εφαρμογή του Tinder στη λειτουργικότητα του swipe, είναι γρήγορο και πιο αποτελεσματικό από κάθε άλλο παραδοσιακό feed.\nΜέσα στην πανδημία, υπήρξαν πολλά βράδια που ξενυχτήσαμε χαζεύοντας ευφάνταστα βιντεάκια που μας έκαναν το άλλο πρωί να θέλουμε κι εμείς να αντιγράψουμε την επιτυχία τους. Η αλληλεπίδραση και το φλερτ άρχισαν να χάνονται και όλο και περισσότεροι κατηγορούν τη νέα αυτή εμμονή.\nΤα νούμερα επιβεβαιώνουν τη θεωρία. Σύμφωνα με μελέτη που έγινε για τη χρήση του app, το 45% των χρηστών έπιαναν τον εαυτό τους να σκρολάρει στο Tik Tok αντί να αφιερώνουν χρόνο σε dating apps όπως το Tinder, το Hinge και το Bumble. Ο χρόνος που υπό άλλες συνθήκες θα αφιερωνόταν σε εύρεση συντρόφου όπως υποστηρίζουν οι μελετητές, καταναλώθηκε όσο ποτέ μέσα στην πανδημία και συνεχίζεται να καταναλώνεται μπροστά από τα βίντεο που ξεπηδούν από το Tik Tok.\nΚαι δεν αφορά μόνο τα dating apps. Για την ακρίβεια, το 35% των χρηστών από τότε που κατέβασαν την εφαρμογή «πάγωσαν» διάφορες άλλες συνήθειες όπως το να βλέπουν τηλεόραση ενώ το 41% ακούνε λιγότερα podcasts. Όλα αυτά μαζί επιβεβαιώνουν το γεγονός πως κατευθυνόμαστε ολοταχώς προς ένα μέλλον όπου το Tik Tok θα πρωταγωνιστεί σε κάθε λεπτό της ζωής μας.


Προμηθέας Πάτρας - Θέλει να βάλει «φρένο» στο σερί ηττών\nΘέλει να βάλει «φρένο» στο σερί ηττών\nΟ Προμηθέας υποδέχεται απόψε στο «Δ. Τόφαλος» τον Παναθηναϊκό για την 24η αγωνιστική της Stoiximan Basket League και ψάχνει το πρώτο του ροζ φύλλο μετά από έναν μήνα (τελευταία νίκη στις 2 Απριλίου κόντρα στον Ιωνικό) και πέντε συνεχόμενα ανεπιτυχή αποτελέσματα. Η ομάδα της Πάτρας στο μεγαλύτερο διάστημα της σεζόν βρισκόταν μέσα στην τετράδα του βαθμολογικού πίνακα, όμως το αρνητικό σερί των τελευταίων εβδομάδων την έχει φέρει στην 5η θέση με ρεκόρ 11-10 και πλέον οι Πατρινοί χρειάζονται υπερβάσεις και καλούνται να συνέλθουν άμεσα, εάν θέλουν να έχουν το πλεονέκτημα έδρας στην πρώτη στροφή των Play Offs. Από την άλλη, οι «πράσινοι» βρίσκονται στην 2η θέση με ρεκόρ 19-2, έχουν ηττηθεί μόνο από τον Ολυμπιακό και τον Άρη και έρχονται στην Πάτρα για να πάρουν ακόμα το διπλό, στο τρίτο παιχνίδι του Γιώργου Βόβορα στον πάγκο τους. Ο αγώνας θα ξεκινήσει στις 20:00 και θα μεταδοθεί τηλεοπτικά από την ΕΡΤ3 και ραδιοφωνικά από τον ΣΚΑΪ Πάτρας 89,4. Διαιτητές θα είναι οι κύριοι Κάρδαρης, Πουρσανίδης και Θεονάς.\nΟ Παναθηναϊκός είναι η πρώτη ομάδα σε κατακτήσεις τίτλων στο ελληνικό μπάσκετ με 39 πρωταθλήματα, 20 κύπελλα, 1 Super Cup, 6 Ευρωπαϊκά και 1 Διηπειρωτικό κύπελλο. Αποτελεί ουσιαστικά μόνιμο πρωταγωνιστή και διεκδικητή εγχώριων -και όχι μόνο- τίτλων Πέρυσι, οι «πράσινοι» κατέκτησαν πρωτάθλημα και κύπελλο στην Ελλάδα, ενώ τον Σεπτέμβριο κέρδισαν και το Super Cup. Τα δύο τελευταία τρόπαια μάλιστα κατακτήθηκαν με αντίπαλο τον Προμηθέα στον τελικό. Στο πρωτάθλημα, οι «πράσινοι» έχασαν την ευκαιρία να πάρουν το απόλυτο πλεονέκτημα έδρας, μετά την ήττα από τον Ολυμπιακό στο ΟΑΚΑ. Μάλιστα, μετά την ήττα εκείνη, το «τριφύλλι» προχώρησε σε σημαντικές αλλαγές, με τον Γιώργο Βόβορα να αντικαθιστά τον Δημήτρη Πρίφτη στην τεχνική ηγεσία. Στο Κύπελλο Ελλάδος, ο Παναθηναϊκός έχασε και πάλι από τους Πειραιώτες στον μεγάλο τελικό του Ηρακλείου, ενώ στην Ευρώπη τερμάτισε στην 13η θέση της Euroleague και δεν κατάφερε να προκριθεί στους «8».\nΟ Γιώργος Παπαγιάννης πραγματοποιεί μια καταπληκτική σεζόν με τη φανέλα του «τριφυλλιού», ίσως την πιο μεστή ως τώρα στην καριέρα του. O 24χρονος θηριώδης Έλληνας center, μετράει φέτος 10,3 πόντους, 7,9 ριμπάουντ, 1,2 ασίστ και 1,6 μπλοκ ανά παιχνίδι, αποτελώντας έναν πραγματικό κυρίαρχο των αιθέρων, που έχει δώσει τα μέγιστα ως τώρα στον Παναθηναϊκό. Τα τρομερά του φυσικά και σωματικά προσόντα (2,20 ύψος) δημιουργούν...πονοκέφαλο σε κάθε αντίπαλη ομάδα για το πώς θα τον αντιμετωπίσει, καθώς ο Παπαγιάννης πέραν της δεινότητάς του μέσα στη ρακέτα, έχει βελτιώσει πάρα πολύ και το midrange shot του, καθώς και την άμυνα σε κοντούς.\nO Παναθηναϊκός έχει τη μερίδα του λέοντος\nΔεν είναι ιδιαίτερα ευνοϊκή η παράδοση για τους «Αχαιούς» κόντρα στον Παναθηναϊκό. ο οποίος σε 19 παιχνίδια, μετράει 17 νίκες. Παρ' όλα αυτά, σε ένα διάστημα απόλυτης κυριαρχίας του «τριφυλλιού» στην Ελλάδα τα τελευταία πέντε χρόνια, ο Προμηθέας είναι πάντα πολύ μαχητικός και ανταγωνιστικός. Τη σεζόν 2019-20, στον προημιτελικό του Κυπέλλου στο «Δ. Τόφαλος», οι Πατρινοί είχαν αποκλείσει τον Παναθηναϊκό (81-79), ενώ πέρυσι πέρασαν νικηφόρα από το ΟΑΚΑ (78-80) και έγιναν η πρώτη επαρχιακή ομάδα που νικάει τον Παναθηναϊκό εκτός έδρας από το 2003, σπάζοντας ένα...στοιχειωμένο ρεκόρ. Φέτος, οι δύο ομάδες έχουν τεθεί ήδη τρεις φορές αντιμέτωπες. Η πρώτη ήταν στον τελικό του Super Cup τον Σεπτέμβριο στην Πάτρα, με τον Παναθηναϊκό να παίρνει μια δύσκολη νίκη και να κατακτά το τρόπαιο (92-83). Στη συνέχεια, οι δύο ομάδες αγωνίστηκαν για το πρωτάθλημα, όπου ο Προμηθέας, που είχε αγωνιστεί με σοβαρές απουσίες στην Αθήνα, είχε ηττηθεί με 92-67. Τέλος, Προμηθέας και Παναθηναϊκός συγκρούστηκαν και στον ημιτελικό του κυπέλλου στην Κρήτη, με τους «πράσινους» να επικρατούν και εκεί (85-68).\nΚόντρα σε δύο πρώην «Προμηθείς»\nΛεωνίδας Κασελάκης και Λευτέρης Μαντζούκας είναι δύο παίκτες που βρίσκονται στο ρόστερ του Παναθηναϊκού αυτή τη στιγμή και έχουν φορέσει τη φανέλα του Προμηθέα στο παρελθόν. Ο μεν Κασελάκης ήταν ένας εκ των στυλοβατών των επιτυχιών της Πατρινής ομάδας τις σεζόν 2018-19 και 2019-20, έκανε στην Πάτρα ένα μεγάλο step up, πριν καταλήξει στους «πράσινους». Ο δε Μαντζούκας, ανδρώθηκε μπασκετικά στον Προμηθέα, μέσω των τμημάτων του «ΝΟΥΣ» στην Ακαδημία και πέρυσι τον Δεκέμβριο αποχώρησε και αυτός για το «τριφύλλι».\nΣτην αναμέτρηση με τον Παναθηναϊκό αναφέρθηκε και ο Δημήτρης Αγραβάνης, στις δηλώσεις για το Blog του ΕΣΑΚΕ, λέγοντας μεταξύ άλλων: «Παιχνίδια σαν αυτό που έχουμε την Κυριακή με τον Παναθηναϊκό αποτελούν πάντα πρόκληση για εμάς. Η ομάδα είναι έτοιμη για να πολεμήσει στο παρκέ, έχουμε ανάγκη από ένα μεγάλο αποτέλεσμα για να γυρίσει ο διακόπτης και να πάρουμε ξανά τα πάνω μας και είμαι πεπεισμένος πως όσοι αγωνιστούν θα δώσουν το 100% για να καλύψουν το κενό των απόντων».


Τα 10 καλύτερα εστιατόρια κοντά σε: Abba Garden Hotel\nΤα καλύτερα εστιατόρια κοντά σε: Abba Garden Hotel, Esplugues de Llobregat\nΕστιατόρια κοντά σε: Abba Garden Hotel\nAbba Garden Hotel: Διαβάστε κριτικές\n0 χλμ. από Abba Garden Hotel\n0,1 χλμ. από Abba Garden Hotel\n0,3 χλμ. από Abba Garden Hotel\nΝο 1.167 από 8.799 εστιατόρια για: Βαρκελώνη\n0,9 χλμ. από Abba Garden Hotel\nΝο 2.492 από 8.799 εστιατόρια για: Βαρκελώνη\n0,7 χλμ. από Abba Garden Hotel\nΝο 242 από 8.799 εστιατόρια για: Βαρκελώνη\n1,7 χλμ. από Abba Garden Hotel\nΝο 2.780 από 8.799 εστιατόρια για: Βαρκελώνη\nΝο 3 από 217 εστιατόρια για: Λ'Οσπιταλέτ Ντε Λιομπρεγκάτ\n1,8 χλμ. από Abba Garden Hotel\nΝο 8.488 από 8.799 εστιατόρια για: Βαρκελώνη\n0,5 χλμ. από Abba Garden Hotel\nΝο 4.614 από 8.799 εστιατόρια για: Βαρκελώνη\nΝο 6.079 από 8.799 εστιατόρια για: Βαρκελώνη\nΝο 7.207 από 8.799 εστιατόρια για: Βαρκελώνη\nΝο 2.894 από 8.799 εστιατόρια για: Βαρκελώνη\nΝο 3.395 από 8.799 εστιατόρια για: Βαρκελώνη\n1,5 χλμ. από Abba Garden Hotel\nΝο 3.417 από 8.799 εστιατόρια για: Βαρκελώνη\n1 χλμ. από Abba Garden Hotel\nΝο 7.574 από 8.799 εστιατόρια για: Βαρκελώνη\n0,8 χλμ. από Abba Garden Hotel\nΝο 14 από 217 εστιατόρια για: Λ'Οσπιταλέτ Ντε Λιομπρεγκάτ\nΝο 1.537 από 8.799 εστιατόρια για: Βαρκελώνη\n1,6 χλμ. από Abba Garden Hotel\nΝο 8.324 από 8.799 εστιατόρια για: Βαρκελώνη\nΝο 1.576 από 8.799 εστιατόρια για: Βαρκελώνη\nΝο 2.169 από 8.799 εστιατόρια για: Βαρκελώνη\n1,4 χλμ. από Abba Garden Hotel\nΝο 6.565 από 8.799 εστιατόρια για: Βαρκελώνη\nΝο 5.554 από 8.799 εστιατόρια για: Βαρκελώνη\nΝο 3.095 από 8.799 εστιατόρια για: Βαρκελώνη\n1,2 χλμ. από Abba Garden Hotel\nΝο 1.883 από 8.799 εστιατόρια για: Βαρκελώνη\nΝο 32 από 217 εστιατόρια για: Λ'Οσπιταλέτ Ντε Λιομπρεγκάτ\nΧάρτης Abba Garden Hotel\nΑξιοθέατα (11) | Ξενοδοχεία (2) | Εστιατόρια (74)


Ηλιοχώρι (Ντομπρίνοβο) - Ζαγορίου: Πρόγραμμα φιλοξενίας παιδιών από τη Σερβία τα Χριστούγεννα.\nΠρόγραμμα φιλοξενίας παιδιών από τη Σερβία τα Χριστούγεννα.\nΌπως κάθε χρόνο, εδώ και 17 χρόνια, κατά την περίοδο των εορτών των Χριστουγέννων και των καλοκαιρινών διακοπών, ο Eλληνικός Ερυθρός Σταυρός σε συνεργασία με τον Ερυθρό Σταυρό της Σερβίας διοργανώνει πρόγραμμα φιλοξενίας παιδιών ηλικίας 8 – 16 ετών από τη γειτονική μας χώρα. Στο πρόγραμμα συμμετέχουν οικογένειες από όλη την Ελλάδα, ένα μεγάλο ποσοστό από αυτές για πρώτη φορά. Το πρόγραμμα αυτό αφορά σε παιδιά, τα οποία έχουν ζήσει την εμπειρία του πολέμου και των αποτελεσμάτων του και έχουν ανάγκη από αγάπη και οικογενειακή θαλπωρή. Αξίζει να σημειωθεί ότι μέχρι σήμερα έχουν φιλοξενηθεί σε όλη την Ελλάδα, περίπου 18.500 παιδιά.Για την περίοδο των εορτών των Χριστουγέννων του 2010 οι ημερομηνίες πραγματοποίησης του προγράμματος έχουν καθοριστεί από 19 Δεκεμβρίου (άφιξη) – 4 Ιανουαρίου (αναχώρηση).Την ευθύνη για τη διοργάνωση του προγράμματος στην Ελλάδα έχει αποκλειστικά ο Ελληνικός Ερυθρός Σταυρός. Για κάθε επικοινωνία και συμμετοχή, οι ενδιαφερόμενοι μπορούν να απευθύνονται έως 29 Νοεμβρίου στα γραφεία του τμήματος ΕΕΣ Ιωαννίνων.\nΑναρτήθηκε από dobrinovitis στις 10:04:00 π.μ.


..............::Lost & Found::Help them go back.........: -BΡΕΘΗΚΕ-Γατάκι-Γέρακας\nΗ μικρη κουκλιτσα βρεθηκε στον Σταυρο Γερακα, το Σαββατο 12/09/2009. Είναι περιπου 4 μηνων, γλυκια, ημερη, απολυτη σπιτογατα, τσαχπινα και γουργουριτσα. Εχει χτυπηθει μαλλον από αυτοκινητο, γιατι κουτσαινει από το πισω ποδαρακι. Παρολα αυτά, είναι χαρουμενη και τρελενεται για αγκαλιες. Αναζητουνται οι ιδιοκτητες της, η’ μια καινουρια οικογενεια να την αγαπησει… Τηλ.6932239346 (Σαντη)\nΑναρτήθηκε από :-:Strays' help:-: στις 2:30 μ.μ.


Ρακιντζής :Η κρίση μείωσε τη διαφθορά - Flashnews.gr\nΡακιντζής :Η κρίση μείωσε τη διαφθορά\nΤην ετήσια έκθεσή του για τη διαφθορά πρόκειται να δώσει στη δημοσιότητα σήμερα ο Γενικός Επιθεωρητής Δημόσιας Διοίκησης κ. Λέανδρος Ρακιντζής. Ο Γενικός Επιθεωρητής μιλώντας στο protothema.gr δήλωσε πως λόγω οικονομικής κρίσης έχει παρατηρηθεί μείωση του φαινομένου. «Δεν είναι σοβαρά τα αδικήματα της διαφθοράς πλέον, δεν υπάρχουν λεφτά για μεγάλες παρανομίες, δεν υπάρχουν μεγάλα οικονομικά μεγέθη», είπε ο κ. Ρακιντζής.\nΣυγκεκριμένα η έκθεσή του περιγράφει μείωση του φαινομένου τόσο στην πολεοδομία, όσο και στην εφορία. Στον τομέα της υγείας παραμένει πάντως το πρόβλημα, αν και εκεί έχει μειωθεί σημαντικά. Στην Τοπική Αυτοδιοίκηση όμως τα πράγματα έχουν βελτιωθεί λιγότερο, αφού εκεί παρατηρούνται ακόμα μικρές ή μεγαλύτερες παραβάσεις.\nΟ κ. Ρακιντζής καταγγέλλει μέσω του protothema.gr το νόμο που ψηφίστηκε το Μάρτιο και του αφαιρεί αρμοδιότητες. «Δεν μας φοβούνται πια οι υπάλληλοι», τονίζει, «γιατί τα πειθαρχικά λειτουργούν με αιρετούς και υπαλλήλους».\nΠάντως το συμπέρασμα που βγαίνει από το πόρισμά του είναι πως η διαφθορά σε ποσότητα είναι συνάρτηση της οικονομικής κατάστασης, αλλά επίσης υποχώρησε λόγω των ελέγχων και των ποινών που έχουν επιβληθεί σε υπαλλήλους Όλα αυτά είναι συνάρτηση της οικονομικής καταστάσεως\nΤρίτη, 31 Ιουλίου 2012, 14:17


Kingston SSDNow V+ gen 2 benchmark, η αλήθεια | Pestaola\nby Stefanos Kofopoulos • On 28-01-2010 • AT 6:52 pm • 36 ΣΧΟΛΙΑ\nΜε τα Windows 7 ήδη διαθέσιμα, ώριμους 3Gb/s SATA controllers στην αγορά και εφαρμογές να διψούν για ταχύτητα οι επιδόσεις των 230MB/sec ανάγνωσης και 180MB/sec εγγραφής που υπόσχεται η Kingston για την δεύτερη γενιά των SSDNow V+ είναι δελεαστικές. Με την βοήθεια ενός Intel Core i5 661, 4GB DDR3 double channel OCZ RAM, του ASUS P7H57D-V EVO και των Windows 7 32bit είχα στα χέρια μου 4 threads να συγχρονίζονται στα 3.33GHz, μνήμη με CL 8-8-8-24 στα 1600MHz, το H57 chipset και το πιο πρόσφατο λειτουργικό της Microsoft που πλέον υποστηρίζει Trim.\nΣτο test χρησιμοποιήθηκαν τα προγράμματα ATTO Disk Benchmark 2.41, HD Tune Pro 4.01, PCMark05 1.2.1 και PCMark Vantage Advanced 1.0.1.1. Για να δούμε πόσο γρήγορος είναι ο Kingston SSDNow V+ δεύτερης γενιάς με την cache πάντα ενεργοποιημένη μέσα από τα Windows 7.\nΟι αριθμοί στο ATTO μιλάνε από μόνοι τους. Ο SSD χτυπάει μεγαλύτερα νούμερα και από αυτά που δίνει η Kingston με 235 MB/sec στην ανάγνωση και 180MB/sec στην εγγραφή. Το πρώτο test δείχνει ξεκάθαρα ότι η Kingston κρατάει τις υποσχέσεις.\nΣτο γενικό benchmark του HD Tune Pro 4.01 ο Kingston συμπεριφέρεται περίπου το ίδιο στην εγγραφή και την ανάγνωση διατηρώντας σταθερή απόδοση και στις δύο περιπτώσεις ακόμα και στο μέσο όρο του test. Εντυπωσιακό νούμερο τα 0.2 ms access time στην ανάγνωση δεδομένων.\nΑνάγνωση: 174.6MB/sec max – 165.8MS/sec ave – 0.2 ms access time – 175.7 MB/sec burst rate\nΕγγραφή: 174 MB/sec max – 159.1 MB/sec ave – 0.5 ms access time – 174.9 MB/sec burst rate\nΤο random access είναι ο τρόπος που ο υπολογιστής διαβάζει και γράφει δεδομένα καθημερινά. Αυτό σημαίνει η cache στον browser, έγγραφα, φωτογραφίες, μουσική κλπ. Λίγο πολύ η καθημερινή δουλειά που κάνουμε όλοι στο σπίτι, το γραφείο ή σε κάποιο file server που προσπαθεί να γεμίσει ή να στείλει δεδομένα συνεχώς. Κατά μέσο όρο ο Kingston SSDNow V+ δεύτερης γενιάς κατάφερε να πιάσει τα 180MB/sec στην ανάγνωση και τα 111MB/sec στην εγγραφή.\nΣυνέχεια με το HD Tune Pro 4.01 αλλά αυτή την φορά σε συνεχή ανάγνωση και εγγραφή αρχείων με μέγεθος 32Kb, 2MB και 512ΜB. Πρακτικά αυτό σημαίνει αρχεία που αποθηκεύει ο browser στην cache όπως background images, φωτογραφίες από το web και το κινητό και φυσικά torrent files και αρχεία backup. Σε κάθε περίπτωση ο SSD δεν απογοητεύει δείχνει όμως να είναι γρηγορότερος στην εγγραφή μικρών αρχείων με την εικόνα να αντιστρέφεται και να εξισορροπείται στην εγγραφή και την ανάγνωση μεγάλων αρχείων. Αυτό σημαίνει ότι φωτογραφίες, έγγραφε και μουσική θα ανοίξουν πολύ γρήγορα ενώ τα GB των torrents και του backup άνετα μπορούν να μεταφερθούν από και προς το δίσκο με ταχύτητες προ προσεγγίζουν κατά μέσο όρο 200MB/sec.\nΣτα γενικά tests του PCMark05 1.2.1 και PCMark Vantage Advanced 1.0.1.1 όπου τα προγράμματα προσπαθούν να εξομοιώσουν την πραγματική χρήση του δίσκου σε διάφορες καταστάσεις, τα αποτελέσματα είχαν μικρές αποκλίσεις σε κάθε test. Φαντάζομαι ότι παίζει ρόλο η cache των Windows 7 και η RAM, σε κάθε περίπτωση όμως διαφορές τις τάξης των 5-10MB/sec μπορεί να θεωρηθούν σημαντικές ως απόλυτα νούμερα δεν έχουν όμως ιδιαίτερη σημασία γιατί η τάση που καταγράφεται είναι θετική.\nΟι μέσοι όροι των αποτελεσμάτων είναι οι εξής για το PCMark05 (score 26857):\nHDD – XP Startup: 81.6 MB/sec\nHDD – Application Loading: 74.9M B/sec\nHDD – General Usage: 54.3 MB/sec\nHDD – Virus Scan: 81.2 MB/sec\nHDD – File Write: 167.2 MB/sec\nΟι μέσοι όροι των αποτελεσμάτων είναι οι εξής για το PCMark Vantage Advanced 1.0.1.1 (score 21655):\nHDD – Windows Defender: 91.1 MB/sec\nHDD – gaming: 109.6 MB/sec\nHDD – importing pictures to: 132.3 MB/sec\nHDD – Windows Vista startup: 119.6 MB/sec\nHDD – video editing using Windows: 90.4 MB/sec\nHDD – Windows Media: 128.4 MB/sec\nHDD – adding music to Windows: 72.15 MB/sec\nHDD – application loading: 73.9 MB/sec\nΆμεση σύγκριση μεταξύ του μικρού και απλού Kingston SSDNow 40GB (PCMark05 score: 21963) με τον Kingston SSDNow V+ 2ης γενιάς (PCMark05 score: 26857) δείχνουν πόσο σημαντική είναι η διαφορά. Αν σας κούρασαν τα παραπάνω νούμερα αρκεί να σκεφτείτε ότι μεταφέροντας φωτογραφίες στον υπολογιστή με ταχύτητα 132.3 MB/sec πρακτικά σημαίνει ότι σε κάθε δευτερόλεπτο θα έχετε μεταφέρει περίπου 25 φωτογραφίες των 5MB από την κάμερα ανάλυσης των 10 megapixel που αγοράσατε τα Χριστούγεννα.\nΟ Kingston SSDNow V+ δεύτερης γενιάς ή αλλιώς SNVP325-S2B/128GB είναι ένα μικρό τέρας που αυτή την στιγμή κοστίζει €315 προ ΦΠΑ στο bundle kit ή €306 προ ΦΠΑ μόνος. Είναι προφανές ότι το bundle kit με την εξωτερική θήκη για να μετατρέψετε τον παλιό σκληρό σε εξωτερικό USB αλλά και το software για cloning από τον παλιό δίσκο στον καινούριο αξίζει τα επιπλέον 9 ευρώ. Το ερώτημα είναι αν η δεύτερη γενιά SSDNow V+ της Kingston αξίζει τα χρήματα.\nΗ απάντηση εξαρτάται από αυτόν που θέτει την ερώτηση. Αν έχετε τα χρήματα, θέλετε επιδόσεις στην επεξεργασία βίντεο και ήχου ή οι ανάγκες του file server στο γραφείο πιέζουν για γρηγορότερο αποθηκευτικό μέσο, η απάντηση είναι θετική. Επενδύστε χρήματα για την απόκτηση του SSDNow V+ gen 2 και την επιπλέον ταχύτητα που προσφέρει. Το ίδιο θα πρέπει να κάνετε αν το πρόγραμμα επεξεργασίας βίντεο δεν μπορεί να τα βγάλει πέρα με το 1080p HD video της κάμερας που πρόσφατα αγοράσατε για ενάμισι χιλιάρικο γιατί το I/O στην διάρκεια του editing είναι μεγάλο. Αnyway, καταλαβαίνετε τι θέλω να πω. Για τους υπόλοιπους, ο SNVP325-S2B/128GB θα παραμείνει ένα όνειρο και μια ματιά στο μέλλον των προσωπικών υπολογιστών, εκτός και αν διαθέτετε τα χρήματα σε επίπεδο hardcore gamer και η πιστωτική του μπαμπά δεν έχει όριο.\nBy Alex • on 28.01.2010 • at 7:13 pm\nΚαλά όλα αυτά αλλά κατά την γνώμου η τιμή τους είναι αποτρεπτικός παράγοντας ειδικά όταν σε μερικούς μήνες απο τώρα,άντε κανένα χρόνο,η τιμή τους θα έχει πέσει στο μισό.Προσωπικά δεν αγοράζω αν δεν θεωρήσω λογική την τιμή ενός δίσκου ssd.Οι περισσότεροι επίσης home users δεν έχουν άμεση την ανάγκη για χρήση τους.Πιο πολύ τους ενδιαφέρει το μέγεθος ενός δίσκου,ώστε να χωρέσουν το υλικό που κατέβασαν απο το internet παρά η ταχύτητα του που μετριάζεται απο τις επιδόσεις των επεξεργαστών πολλών πυρήνων.Όσον αφορά τις επιδόσεις του test αυτές δείχνουν καθαρά την πρόοδο που γίνεται στην τεχνολογία αυτή η οποία έχει ακόμα να δώσει στον καταναλωτή γιατί είναι στο ξεκίνημα της.\nBy Titanas • on 28.01.2010 • at 7:22 pm\nΈνας χρόνος για την αγορά της πληροφορικής και της τεχνολογίας ξέρεις ότι είναι ένας αιώνας, οπότε δεν έχει νόημα να το πάρεις μετά από ένα χρόνο. Όσο για το κόστος, είναι ξεκάθαρο ότι ο δίσκος είναι φτιαγμένος για όσους έχουν τα χρήματα ή ζητούν επιδόσεις εδώ και τώρα.\nBy support • on 28.01.2010 • at 7:55 pm\nΘα συμφωνήσω με τον Alex. Η τιμή είναι όντως απαγορευτική (ως προς το θέμα της ταχύτητας). Την στιγμή που δίσκοι τέτοιας χωρητικότητας κοστίζουν 30 euro, μπορώ να πάρω 4 τέτοιους και να τους βάλω σε raid 0. Η απόδοσή τους θα αυξηθεί σημαντικά και θα μου κοστίσουν 120 euro τα 600GB περίπου σε αντίθεση με τα 200+ που κάνει ένας SSD των 128GB.\nΤο μόνο καλό κατά τη γνώμη μου είναι η εξοικονόμηση ενέργειας (συνεπώς laptop/netbook κλπ). Στα netbooks όμως πόσοι χρήστες κάνουν εντατικό filesharing, video editing etc για να νοιάζονται τόσο πολύ για την ταχύτητα του δίσκου;\nΚαλές οι εξωτικές τεχνολογίες/ιδέες αλλά η συγκεκριμένη δεν παρέχει κάτι το φανταστικό για τα λεφτά της.\nBy Titanas • on 28.01.2010 • at 7:59 pm\nΝαι φυσικά μπορείς να το κάνεις αυτό αλλά θα έχεις τρελή κατανάλωση σε ρεύμα όχι μόνο από τους δίσκους, θα πρέπει να στήσεις το RAID και να αποφασίσεις πως και τι θα κάνεις για το backup. Άσε που οι 4 δίσκοι δεν χωράνε στο laptop.\nΕξήγησα που απευθύνεται ο δίσκος και ποιος τον έχει ανάγκη εδώ και τώρα. Είναι ξεκάθαρο και για αυτό που προσφέρει το κόστος είναι ικανοποιητικό, όχι για μένα και σένα αλλά τις κατηγορίες prosumers και enterprise που στοχεύει να καλύψει.\nBy symos • on 28.01.2010 • at 8:06 pm\nΑν τους βάλεις σε RAID 0 τότε θα έχεις 150GB (ή όσο είναι οι δίσκοι των 30 ευρώ), όχι 600.\nΕπίσης, δεν θα καταφέρεις να φτάσεις τις επιδόσεις του SSD και θα έχεις και 4πλάσιες πιθανότητες να χτυπήσει ο “δίσκος” σου. Κι όλα αυτά για να γλιτώσεις μερικά ευρώ.\nAnyway, συμφωνώ απόλυτα πως η τιμή είναι “απαγορευτική” προς το παρόν, αλλά αυτό δε σημαίνει πως υπάρχουν χρήστες/επαγγελματίες που έχουν ανάγκη αυτές τις επιδόσεις και μπροστά σ’αυτό, το κόστος είναι αστείο.\nBy nikos • on 29.01.2010 • at 12:58 am\nσύμο κάτι μπέρδεψες με τα RAID… με RAID 0 σίγουρα έχεις 4χ την χωρητικότητα των δίσκων\nBy Panos • on 28.01.2010 • at 8:01 pm\n“…Intel Core i5 661, 4GB DDR3 double channel OCZ RAM, του ASUS P7H57D-V EVO και των Windows 7 32bit …”\n32bit ? :p Χρειάζεσαι επειγόντως upgrade :p\nBy Titanas • on 28.01.2010 • at 8:04 pm\nΉθελα να είμαι σίγουρος ότι όλα τα benchmark προγράμματα θα έπαιζαν χωρίς πρόβλημα. Αυτός ήταν και ο μόνος λόγος. Τώρα θέλω να βάλω το μωρό πάνω στον 6Gbit SATA controller της Marvell να δω αν υπάρχει διαφορά\nBy Σπύρος • on 28.01.2010 • at 8:04 pm\nΛίγο άσχετη ερώτηση αλλά θα την κάνω!\nΤΙΤΑΝΑ υπάρχει λόγος που χρησιμοποιείς Windows 7 στα 32bit;\nΡωτώ γιατί ίσως πετάξω τα vista μου αν δεν αλλάξω φορητό μέχρι το Πάσχα.\nΑπλά προβληματίζομαι σε celeron M560 , 2.13Ghz , 3GB ram υπάρχει λόγος για seven.\nΕξαφανίστηκε το παραπάνω σχόλιο, το στέλνω για 3η φορά!!!\nBy Titanas • on 28.01.2010 • at 8:18 pm\nΕπειδή ακριβώς είναι άσχετη την σβήνω και απάντησα λίγο πιο πάνω γιατί με 32bit :)\nBy Σπύρος • on 28.01.2010 • at 8:38 pm\nBy Δημητρης • on 28.01.2010 • at 8:27 pm\nοι τιμες ειναι ψηλες ακομα, αλλα τα χριστουγεννα πηρα τον 80αρη postville. Δε μετανιωσα για ουτε ενα απο τα 200 ευρω που εδωσα. Ολα γινονται ταχυτατα + οτι μου εδωσε μια επιπλεον ωρα αυτονομια στο λαπτοπ λογω χαμηλης καταναλωσης ενεργειας.\nBy Titanas • on 28.01.2010 • at 8:29 pm\nΣωστός, άντε καλορίζικο!! Μια μικρή διόρθωση όμως, οι τιμές είναι ακριβές στα high end μοντέλα που απευθύνονται σε ειδικό κοινό όχι γενικά. Απόδειξη είσαι εσύ :)\nBy Δημητρης • on 28.01.2010 • at 9:23 pm\nΕ ναι, εβλεπα κατι βιντεο στο youtube και αναστεναζα απο ζηλεια. Στο τελος δεν αντεξα… το πηρα.\nBy Titanas • on 28.01.2010 • at 9:54 pm\nΕύχομαι σε γρηγορότερο πολύ σύντομα.. αφού τώρα πλέον ξέρεις ότι once SSD, always SSD!\nBy Nick Pap • on 29.01.2010 • at 3:04 pm\nιδού ο δικός μου 80άρης.\nΤο τεστ έχει γίνει σε laptop turbox ( ή μάλλον καλύτερα να πω ένα Arima W651DI) με τον δίσκο ως primary και με ελεύθερα μόνο 23 GB.\nΕάν κάνετε αναζήτηση αρχείων (σε δίσκο SSD) απλά θα σας φύγει η μαγκιά …\nBy Titanas • on 29.01.2010 • at 3:08 pm\nΓια να είμαστε δίκαιοι το γεγονός ότι το λειτουργικό τρέχει πάνω στον δίσκο δεν είναι ακριβώς το σωστό γιατί ήδη χρησιμοποιείς resources. Αλλά ναι η διαφορά είναι τεράστια όχι μόνο σε ταχύτητα και ειδικά στην αναζήτηση αρχείων αν μιλάμε για ένα από τα νέα μοντέλα όπως ο V+ gen 2 αλλά στο σύστημα γενικά. Χωρίς θόρυβο, χαμηλότερη θερμοκρασία στον δίσκο και γενικά στο σύστημα, χαμηλότερη κατανάλωση ενέργειας κλπ.\nBy Anastasios • on 28.01.2010 • at 9:39 pm\nΝα διαφωνήσω με την άποψη σε έναν χρόνο στην αγορά της πληροφορικής δεν έρχονται τα πάνω κάτω…\nεξηγούμε: σκληροί δίσκοι.. πόσο καιρώ κάνουμε παρέα με τους κλασικούς μαγνητικούς?? εγώ θυμάμαι τότε στην δεκαετία του `80 είχα 286 στα 16Hz και σκληρό δίσκο 20 Γίγα, τεχνολογίας ΑΤΑ, που υπάρχουν ακόμα και σήμερα όχι σε αυτήν την χωρητικότητά αλλά ΑΤΑ κυκλοφορούν.\nΟπτικά μέσα. Θυμόσαστε πόσα χρόνια μας έκαναν παρέα τα cd περίπου 15 χρόνια, τα dvd καμιά εφταετία και τα blue-ray είναι στην αγορά τρία χρονάκια περίπου.\n(σίγουρα κάνω λάθος με τα χρόνια κυκλοφορίας των παραπάνω αλλά χοντρά χοντρά κάπως έτσι είναι, καμία τεχνολογία δεν αναπτύσσετε έναν χρόνο μόνο, σίγουρα πενταετία, άσχετα με το γεγονός ότι μόλις εμφανιστεί κάτι καινούριο ετοιμάζουν ήδη το επόμενο καινούριο.)\nΟπότε καταλήγω, ΜΗΝ αγοράσετε κάτι τόσο ακριβό ssd-hdd απο την στιγμή που δεν το έχετε ανάγκη άμεσα, δηλαδή home users, gamers, office users η διαφορά στις επιδόσεις δεν δικαιολογεί το χρηματικό αντίτιμο, μετα το καλοκαίρι στις εκπτώσεις ετοιμαστε πορτοφόλια… :)\nBy Titanas • on 28.01.2010 • at 9:53 pm\nΠάρε μια CPU τώρα και μετά από ένα χρόνο. Δες το Facebook τώρα και μετά από ένα χρόνο. Καταλαβαίνεις τι θέλω να πω. Υπάρχουν και πιο ακριβοί SSDs από τον συγκεκριμένο όπως υπάρχουν κάποιοι που θέλουν κορυφαίες επιδόσεις γιατί από αυτό ζουν\nBy nikos • on 29.01.2010 • at 1:08 am\n@Anastasios: “….εγώ θυμάμαι τότε στην δεκαετία του `80 είχα 286 στα 16Hz και σκληρό δίσκο 20 Γίγα, τεχνολογίας ΑΤΑ”\nΕγώ θυμάμαι τότε στην δεκαετία του `80 είχα 286 στα 16Hz και σκληρό δίσκο 20 MB !!, τεχνολογίας MFM, αργότερα μάλιστα και 40MB RLL :-)\n… και τρομερό RAM-Upgrade απο 512 σε αστρονομικά 640 ΚΒ με 8 chip-άκια :-)\nαααχ !! αναμνήσεις …..\nBy Sakis Siasios • on 28.01.2010 • at 10:17 pm\nΠολυ καλό το benchmark Στεφανε και με αρκετές λεπτομέριες.\nΕγω προσωπικα εχω βαλει στο μάτι ενα OCZ OCZSSD2-1VTXT120G Vertex\nturbo series για το macbookpro μου.\nBy Dimitris • on 28.01.2010 • at 11:07 pm\nΜα τι είναι αυτό πίσω απο τον σκληρό? Ηλεκτροβάνα?\nBy Alex • on 28.01.2010 • at 11:48 pm\nΑκόμη και με το σκεπτικό “τα έχω,άρα το παίρνω” να συμφωνήσουμε,θα πρέπει να σκεφτούμε πως η τεχνολογία τους ακόμη αναπτύσεται,δηλαδή και σε πρώιμο στάδιο βρίσκεται και μια περιουσία έχει..όποιος το έχει πια τόσο μεγάλη ανάγκη το αγοράζει οκ,έλα όμως που αυτοί είναι μετρημένοι στα δάχτυλα,πολλοί δε απο αυτούς που τους αγοράζουν το κάνουν απο υπερκαταναλωτισμό ή δίψα για τεχνολογία.Χαίρομαι πάντως που τους βλέπω να βελτιώνονται αλλά θα στεναχωριόμουν αν είχα αγοράσει το προηγούμενο μοντέλο βλέποντας τις επιδόσεις τώρα του καινούργιου,για αυτό και περιμένω ώστε η τεχνολογία τους να ωριμάσει σε όλα τα επίπεδα.\nBy Titanas • on 29.01.2010 • at 12:24 am\nΠλέον είναι σε σημείο να έχουν καλές ή πολύ καλές επιδόσεις τεχνολογικά και όλα αυτά με τους 3Gb/s SATA controllers. Φαντάσου τι θα γίνει με τους 6Gb/s και καλύτερα NAND chipsets. Το μόνο που απομένει είναι να γίνουν πιο φθηνοί με αυτές τις επιδόσεις. Ελπίζω να καταφέρω και να προλάβω να το βάλω πάνω στον 6Gb/s Marvell της ASUS mobo που έχω\nBy George • on 29.01.2010 • at 12:09 am\nTo “Powered by Kingston” δεν βλάπτει βρε Τιτανα.\nΤί ακριβώς θέλεις να πεις βρε George;\nBy nikos • on 29.01.2010 • at 1:18 am\nΤιτάνα, ωραίο το bencmarking σου, αλλά θα ήθελα να έβλεπα την σύγκριση με ένα κλασσικό HDD πάνω στο ίδιο μηχάνημα.\nBy Titanas • on 29.01.2010 • at 1:23 am\nΔεν έχει νόημα.. είναι τεράστια – τιτάνια η διαφορά. Μπορώ να κάνω κάτι πρόχειρο αύριο για να πάρεις μια ιδέα πάντως.\nBy nikos • on 29.01.2010 • at 1:35 am\nναι, ακριβώς, ένα απο τα PCMark θα έφτανε για να πάρουμε μια ιδέα. thanks!\nBy linktothepast • on 29.01.2010 • at 1:24 am\nΝα κάνω μία διόρθωση και ως χρήστης ssd. Μπορεί το ssd drive να έχει μεγάλες ταχύτητες μεταφοράς δεδομένων, στην πράξη όμως τις αξιοποιεί στο μέγιστο μόνο όταν στέλνει δεδομένα στην μνήμη. Μεταφορές δεδομένων σε αλλον σκληρό δίσκο, φωτογραφική μηχανή κλπ., περιορίζονται από το αργότερο μέσο που είναι και ο αδύναμος κρίκος. Φωτογραφική που να μεταφέρει δεδομένα με ταχύτητες 150 ΜΒ/ sec και άνω θα περάσουν πολλά χρόνια για να δεις στην αγορά (οτάν θα δεις και απλη SD flash μνήμη με τέτοιες ταχύτητες). Πλανάται οικτρά όποιος πιστεύει ότι επειδή είναι γρήγορος ο SSD θα γίνονται εξίσου γρήγορα οι μεταφορές αρχείων με άλλα (πιο αργά) αποθηκευτικά μέσα (σκληρούς δίσκους, οπτικούς δίσκους, κλπ.). Κοινώς το παράδειγμα με την φωτογραφική μηχανή είναι ατυχές.\nBy Titanas • on 29.01.2010 • at 1:29 am\nΈχεις δίκιο σε αυτό που περιγράφεις αλλά ο SSD σου δίνει το θεωρητικό μέγιστο, από εκεί και πέρα ανάλογα τον USB controller που έχεις, αν χρησιμοποιείς USB 2.0 τώρα ή USB 3.0 πολύ σύντομα, αν έχεις eSATA κλπ τότε μπορείς να εκμεταλλευθείς τις δυνατότητες του δίσκου. Για να μην βάλω στην μέση τις ταχύτητες των καρτών μνήμης κλπ κλπ\nBy Μαρίνος • on 29.01.2010 • at 12:18 pm\nΕγώ εδώ και 1,5 μήνα έχω αγοράσει έναν Intel Postville X-25M SSD 80GB. Δηλώνω όχι απλά ΕΥΧΑΡΙΣΤΗΜΕΝΟΣ. Δηλώνω ΕΚΘΑΜΒΟΣ με τα αποτελέσματα αυτής της αναβάθμισης..\nΚάποιοι νομίζουν πως τα χρήματα αυτά (για να αγοράσει κάποιος έναν SSD) είναι πολλά… Κάποιοι όμως απο αυτούς που το λένε, ξέρουν, πως με τα μισά χρήματα απο την Super Κάρτα Γραφικών που πήραν για να παίζουν τα τελευταία παιχνίδια, έχουν ένα ΟΛΟΚΑΙΝΟΥΡΓΙΟ ΙΠΤΑΜΕΝΟ ΣΥΣΤΗΜΑ…\nΔοκιμάστε το και δεν έχετε γυρισμό… Και μιλάει κάποιος που απο RAID0 με Raptor στις 10.000rpm πήγε σε Intel 80GB SSD.\nΆλλα κόλπα..!!! Πιστέψτε με…\nBy Titanas • on 29.01.2010 • at 12:20 pm\nΆρα καταλαβαίνεις με τον καλύτερο τρόπο τι επιδόσεις έχεις και τι σημαίνουν τα νούμερα από το benchmark :)\nBy fractalbit • on 29.01.2010 • at 9:54 pm\nΦίλε μου μετά από αυτό που είπες:\nΕίμαι στο τσακ να τον πάρω κι εγώ. Από τη μία σκέφτομαι πόσο θα βελτιωθούν οι επιδόσεις και από την άλλη ότι από π.χ. Σεπτέμβριο θα μπορώ να πάρω σημαντικά πιο γρήγορο δίσκο στην ίδια τιμή.\nΛίγο με προβληματίζει το 70ΜΒ/sec εγγραφή που σημαίνει ότι είναι περίπου στα ίδια επίπεδα με έναν συμβατικό 7200 rpm σκληρό. Ωστόσο δεδομένου ότι με ενδιαφέρει κυρίως να ανοίγουν γρήγορα τα προγράμματα και όχι τόσο η εγκατάστασή τους, μάλλον δεν είναι ιδαίετερο πρόβλημα.\nΑπό την άλλη ο 64GB kingston V+ που είναι καλύτερος, έχει κάπου 160-180 ευρώ. Όμως θα είναι αρκετά περιοριστικός αν σκεφτούμε ότι στο C έχω ήδη 47GB used space. Θα μείνουν δηλαδή μόνο 13GB ελεύθερα. Κάπως περιοριστικό μου φαίνεται. Ίσως αναγκαστώ να τον αναβαθμίσω σύντομα.\nΜήπως μπορεί κανείς να με βοηθήσει στην απόφασή μου;\nBy Titanas • on 29.01.2010 • at 10:37 pm\nΘα πρότεινα να κοιτάξεις σε 128GB όχι 64GB εκτός και αν θέλεις μόνο το λειτουργικό εκεί πάνω και τα προγράμματα και όλα τα άλλα τα έχεις αλλού. Εκτός από το read/write μην ξεχνάς ότι οι SSD έχουν τρομερό access time και καθόλου θόρυβο. Στο laptop μιλάμε και για επιπλέον μπαταρία και λιγότερη ζέστη\nBy fractalbit • on 29.01.2010 • at 11:26 pm\nΌντως τα 64GB είναι πολύ λίγα. Θέλω και τα προγράμματα εκεί για να ανοίγουν γρήγορα. Καλό αυτό με το access time. Θόρυβος και κατανάλωση δεν με ενδιαφέρουν γιατί θα το βάλω σε desktop μηχανάκι. Τελικά μάλλον θα περιμένω να πέσει ο 128GB Kingston κοντά στα 200 ευρώ. Παραπάνω μου φαίνονται πάρα πολλά αυτή τη στιγμή.


i-JUKEBOX.gr - Κερδίστε Προσκλήσεις: THE BIG NOSE ATTACK @ Gagarin 205\nΤο ντουέτο απο το Μπραχάμι επιστρέφει στα πάτρια εδάφη μετά από το Ευρωπαϊκό τουρ “Pizzophrenia 2015”. Αφού φάνε τις πίτσες τους και οργώσουνε τα stages του εξωτερικού σας καλούνε στην πρώτη επίσημη live παρουσίαση του νέου τους δίσκου με τίτλο “69”.\nΤο “69” είναι ο τρίτος δίσκος της μπάντας και αντικειμενικά πολύ πιο κοντά στο λάιβ feeling τους! Ηχογραφήθηκε την άνοιξη του 2015 στο Top Floor Studio στην Αθήνα σε παραγωγή του Πάνου Τσεκούρα και mastering του Στέλιου Εφεντάκη.\n“Τέλη 60s. Μια ερωτική σκηνή σε ένα δωμάτιο ξενοδοχείου. Σπασμένες χορδές -και καρδιές- στον εθιστικό νέο δίσκο των BNA, που σε κάνει να χαμογελάς όπως το πνεύμα του Χέντριξ στο άκουσμα του και σε δευτερόλεπτα βρίσκεσαι στα γόνατα ουρλιάζοντας για αγάπη όπως ο Howling Wolf. Ένας ύμνος στα διαβολεμένα πλάσματα που καλωσορίζεις και ταυτόχρονα απεχθάνεσαι, τις γυναίκες. Ζητάς κι άλλο, αγκομαχάς, λαχανιάζεις, σε ένα αγώνα δυνάμεων που πάντα βρίσκεσαι χαμένος ή γυμνός.\nΈνα γκρουβάρισμα για την αχόρταγη φύση του ανθρώπου που δεν ακούει όταν του λεν ότι η φωτιά καίει αλλά θέλει να νιώσει το καψάλισμα στο πετσί του για να συνεχίσει δριμύτερος. Ένα μανιχαϊστικό παιχνίδι που σου ρουφάει με καύλα τα σωματικά υγρά καθώς σε κοιτά στα μάτια. Γερές δόσεις πάθους, σε μια προσπάθεια εύρεσης της ισορροπίας μέσω της σύγκρουσης, που αντί για θάνατο οδηγούν σε μια μακάρια μαστούρα. Ξέρεις τι λένε, για την 69. Παίρνεις ό,τι δίνεις. Δεν ξέρω τι έδωσες αλλά αξίζεις ένα τέτοιο οργασμό!”\nEVACUATE YOUR MIND - BE FREE!\n* Δισκοκριτική THE BIG NOSE ATTACK - “69” στο i-JUKEBOX.gr


«Άμυνα σου λέω, άμυνα»! | SDNA\n«Άμυνα σου λέω, άμυνα»!\n21 Μαρτίου 2015, 12:30\n«Άμυνα, Παππάς, Νέλσον». Το -κατά Σλότερ- τρίπτυχο της επιτυχίας του Παναθηναϊκού απέναντι στη Ρεάλ (85-69). Υπήρξαν, όμως, κι άλλα μυστικά. Ο Έι Τζέι Σλότερ μιλά για αυτά και για άλλα πολλά, σε συνέντευξή του στο SDNA.\nΗ ψυχολογία όλων στο στρατόπεδο των νταμπλούχων Ελλάδας ήταν στα ύψη μετά την αναμέτρηση με τους Μαδριλένους. Δεν ήταν μόνο η νίκη απέναντι στη «βασίλισσα», όσο η εντυπωσιακή εμφάνιση και ο χαρακτήρας που έδειξαν στο κλειστό των Ολυμπιακών Εγκαταστάσεων οι παίκτες του Ντούσκο Ιβάνοβιτς μετά τις τρεις σερί ήττες στο Top 16 της Euroleague, γεγονός που τους έκανε να φορέσουν ξανά ένα... πλατύ χαμόγελο.\nΣτην νύχτα που οι Παππάς (22π.) και Νέλσον (16π.) «οργίασαν», ο Σλότερ ήταν ο πρώτος που τους έστειλε συγχαρητήρια, ενώ παράλληλα αποκάλυψε στο sdna.gr τα «κλειδιά» της νίκης του Παναθηναϊκού.\n«Παίξαμε σκληρή άμυνα, πολύ σκληρή άμυνα σου λέω. Από το πρώτο μέχρι το τελευταίο λεπτό ήμασταν επιθετικοί στην άμυνα. Θέλαμε να βγούμε στο παρκέ και να αγωνιστούμε με πάθος. Η Ρεάλ Μαδρίτης είναι μια εξαιρετική ομάδα, που αν βρει ρυθμό μπορεί να νικήσει κάθε αντίπαλο. Γνωρίζαμε πως αν είμαστε καλοί στην άμυνα, θα έχουμε ελπίδες να πάρουμε την νίκη. Ελέγξαμε τον ρυθμό, δεν τους αφήσαμε να τρέξουν, κοντρολάραμε τα ριμπάουντ και φτάσαμε στο θετικό αποτέλεσμα», ήταν τα πρώτα λόγια του Αμερικανού γκαρντ του «τριφυλλιού», ο οποίος στο ματς της 11ης αγωνιστικής του Top 16 έμεινε στους 5 πόντους, με 1 ριμπάουντ, 2 ασίστ και 1 κλέψιμο.\nΟ Σλότερ συμπληρώνει περί Ρεάλ: «Μελετήσαμε πολύ τη Ρεάλ αυτό τον καιρό. Ο κόουτς Ιβάνοβιτς μας έλεγε συνέχεια στα αποδυτήρια πως αυτή η ομάδα του έχει αφήσει τις καλύτερες εντυπώσεις σε σχέση με κάθε άλλη στον Όμιλό μας. Οπότε εμείς έπρεπε να ανεβάσουμε απόδοση και να ακολουθήσουμε το πλάνο που είχαμε "χτίσει". Αντιδράσαμε πολύ σωστά μετά την ήττα στο Κάουνας και παίξαμε με "νεύρο". Επιπλέον, είχαμε τη βοήθεια του κόσμου μας. Ήταν ένα εντός έδρας ματς και το κοινό έπαιξε το δικό του ρόλο. Τους χρειαζόμαστε και για το παιχνίδι με την Άλμπα».\nΟ Νίκος Παππάς ήταν ασταμάτητος και έγινε... με το σπαθί του σύνθημα στα χείλη όσων βρέθηκαν στο ΟΑΚΑ, την ώρα που ο ΝτεΜάρκους Νέλσον θύμιζε κάτι από τον άσο που αγωνιζόταν πέρυσι στον Ερυθρό Αστέρα. «Όλοι έπαιξαν καλά, αλλά η αλήθεια είναι πως ο Παππάς και ο Νέλσον ξεχώρισαν. Ο Νίκος έχει αρχίσει να βρίσκει ρυθμό και ο ΝτεΜάρκους σιγά-σιγά ξεπερνάει τον τραυματισμό του. Αυτός είναι ο ΝτεΜάρκους που ξέρουμε», είπε ο Σλότερ για τους δύο συμπαίκτες του.\nΦυσικά, ο 27χρονος γκαρντ δεν μπορούσε να μην πει μερικά λόγια παραπάνω για τον κόσμο του Παναθηναϊκού, που του έδωσε για άλλη μια φορά ώθηση, προκειμένου να φτάσει στην άνετη επικράτηση. Συγκεριμένα δήλωσε: «Ο κόσμος στο ΟΑΚΑ μας δίνει ενέργεια, μας ωθεί να φτάσουμε στις νίκες. Το βλέπει κανείς αυτό συγκρίνοντας τα εκτός έδρας ματς με εκείνα που παίζουμε στο κλειστό των Ολυμπιακών Εγκαταστάσεων. Όταν είμαστε εκτός έδρας δεν έχουμε αυτή την ατμόσφαιρα, η οποία είναι κλειδί για τη συμπεριφορά μας στο παρκέ. Είμαστε πολύ δυνατοί στο ΟΑΚΑ».\nΌσο για τη συνέχεια της Euroleague και τα πλέι οφ που μοιάζουν πιο κοντά από ποτέ, τόνισε: «Ξέρουμε τι πρέπει να κάνουμε για να φτάσουμε στα πλέι οφ. Έχουμε μερικά παιχνίδια μπροστά μας, με μια-δυο νίκες θα βρεθούμε σίγουρα στους "8". Από εκεί και πέρα δεν ξέρω με ποιον θα διασταυρωθούμε, είναι νωρίς ακόμα».\nΤέλος, μίλησε και για τον πολύ καλό του φίλο, Τζέιμς Γκιστ. Οι δυο τους έχουν δεθεί τόσο στα «πράσινα» αποδυτήρια, όσο και στο παρκέ, όπου πολλές φορές συνεργάζονται με... κλειστά μάτια. Η ανανέωση του Γκιστ, ήταν απλά η αφορμή... «Θέλω να συγχαρώ τον αδερφό μου, Τζέιμς Γκιστ, για την ανανέωση του συμβολαίου του. Την άξιζε, είναι εξαιρετικός παίκτης και αγαπάει την ομάδα. Συζήτησε με τους ανθρώπους του Παναθηναϊκού και τα βρήκαν, οπότε θα παραμείνει "πράσινος". Του εύχομαι τα καλύτερα!», είπε ο Σλότερ.\nΤο «ευχαριστώ» της ΚΑΕ Παναθηναϊκός\n«Επιστρέφει πριν τα πλέι οφ ο Τζορτζ»\nΜε ισπανικό μπάσκετ δεν κερδίζει ο Παναθηναϊκός


ΘΕΜΑΤΑ ΟΙΚΟΛΟΓΙΑΣ: Πρέσπες: Έρευνα καταγράφει νέα είδη χλωρίδας\nΠρέσπες: Έρευνα καταγράφει νέα είδη χλωρίδας\nΕίναι το είδος Phelypaea boissieri, που έχει τόσο όμορφα κόκκινα λουλούδια, που, παλαιότερα, κάτοικοι συνήθιζαν να τα κόβουν για να στολίζουν τα σπίτια τους!\nΗ καταγραφή του είδους περιλαμβάνεται στη νέα μελέτη για τη χλωρίδα του Εθνικού Πάρκου Πρεσπών, που πραγματοποιήθηκε σε διάφορες περιόδους, από το 2007 έως το 2016, με στόχο την καταγραφή και την ταυτοποίηση όλων των φυτικών taxa (είδη και υποείδη) της περιοχής αλλά και την επανεξέταση της ήδη καταγεγραμμένης χλωρίδας. Η μελέτη έγινε για λογαριασμό της Εταιρίας Προστασίας Πρεσπών από τους καθηγητές Arne Strid, E. Bergmeier, Φ. Σακελλαράκη, Ι. Καζόγλου, Μ. Βραχνάκη και Γιώργο Φωτιάδη.\n"Όπως προέκυψε, η χλωρίδα του Εθνικού Πάρκου Πρεσπών αριθμεί πλέον 1769 taxa, εκ των οποίων 610 δεν είχαν καταγραφεί από τον φυσιογνώστη- βοτανικό, καθηγητή του ΑΠΘ Γιώργο Παυλίδη, που είχε κάνει την πρώτη ολοκληρωμένη καταγραφή το 1985. Μεταξύ αυτών, επιβεβαιώνεται η παρουσία στην Ελλάδα του βαλκανικού ενδημικού δασικού Eryngium palmatum και του παρόχθιου νιτρόφιλου Οxybasis rubra, τα οποία δεν ήταν καταγεγραμμένα στις λίστες των φυτών που απαντώνται στην Ελλάδα, καθώς προηγούμενες καταγραφές τους είχαν θεωρηθεί ή ήταν λανθασμένες" εξηγεί στο ΑΠΕ-ΜΠΕ ένας από τους ερευνητές, ο Γιώργος Φωτιάδης.\nΤο κόκκινο λιβαδάκι\nΜοναδική γνωστή περιοχή εμφάνισης του είδους Phelypaea boissieri, στην Ελλάδα, είναι ένα μικρό λιβαδάκι σε περιοχή της Πρέσπας, όπου αριθμούνται κάθε χρόνο 100 με 500 άτομα του είδους, το οποίο εμφανίζεται σε μικρή εξάπλωση και στην ΠΓΔΜ. Είναι παρασιτικό φυτό και τρέφεται από τις ρίζες άλλων ειδών, ενώ στην Πρέσπα ο ξενιστής είναι μάλλον το είδος Centaurea salonitana.\nΟπως υπογραμμίζει ο κ. Φωτιάδης, το Εθνικό Πάρκο Πρεσπών αποτελεί ένα από τα "θερμά σημεία" φυτοποικιλότητας της Ελλάδας, ως απόρροια του μεγάλου αριθμού ενδιαιτημάτων που εμφανίζονται σε αυτό. Μάλιστα, εκτός από το Phelypaea boissieri, υπάρχουν και άλλα είδη, που η παρουσία τους στην Ελλάδα περιορίζεται μόνο στο πάρκο της Πρέσπας, όπως το είδος Aldrovada vesiculosa, που τρέφεται με μικροοργανισμούς.\n"Για την ακρίβεια, το είδος φέρει δυο λοβούς που είναι ανοιχτοί σαν ανοιχτά χείλη. Μόλις ένας μικροοργανισμός εισέλθει μέσα, οι δυο λοβοί κλείνουν και τον εγκλωβίζουν. Η κίνηση του κλεισίματος των λοβών θεωρείται μια από τις πιο γρήγορες κινήσεις στον κόσμο των φυτών. Εξαπλώνεται μέσα στη λίμνη Μικρή Πρέσπα και βρέθηκε μόλις το 2012".\n"Είναι ενδεικτικό", τονίζει ο κ.Φωτιάδης, "ότι στις Πρέσπες απαντάται περίπου το 1/4 των ειδών της ελληνικής χλωρίδας -περίπου δηλαδή 1700 είδη σύμφωνα με την πρόσφατη καταγραφή μας- τη στιγμή που σε ολόκληρη τη Μεγάλη Βρετανία υπάρχουν μόλις.... 1500 taxa!".\nΗ περιοχή πάντως προσφέρεται και για περισσότερη έρευνα καθώς, όπως εκτιμάται στην πρόσφατη καταγραφή, είναι πιθανόν να αυξηθεί ο αριθμός των καταγεγραμμένων ειδών στα 2000 αφού συνεχώς καταγράφονται και νέα είδη!


Γεμιστά, μάθε να τα φτιάχνεις πεντανόστιμα • MadameLeFo\nΓεμιστά, μάθε να τα φτιάχνεις πεντανόστιμα\nΤα γεμιστά, το πιο καλοκαιρινό απ’ τα καλοκαιρινά μαμαδίστικα πιάτα της Μεσογειακής κουζίνας, έχουν τα μυστικά τους. Σήμερα σου δίνουμε τη δική μας συνταγή και τα tips που θα τα κάνουν πεντανόστιμα!\nΓεμιστά “ορφανά” με ντομάτες και πιπεριές\n6 μεγάλες, σφικτές, κόκκινες ντομάτες + 1 επιπλέον τεμαχισμένη,\n6 πράσινες πιπεριές ή και χρωματιστές,\n6 κουταλιές μαϊντανό, ψιλοκομμένο,\n6 κουταλιές άνηθο, ψιλοκομμένο,\n3 κουταλιές φρέσκο δυόσμο, ψιλοκομμένο,\n1 μέτριο κρεμμύδι ψιλοκομμένο ή τριμμένο,\n1 σκελίδα σκόρδο τριμμένη (προαιρετικά),\n½ φλ. ελαιόλαδο + 1/3 φλ. επιπλέον,\n¾ φλ. ελαφρά συμπυκνωμένο χυμό ντομάτας,\n2-3 μέτριες πατάτες κομμένες σε τέταρτα κατά μήκος,\nΠροθερμαίνεις το φούρνο στους 200°C. Κόβεις μ’ ένα κοφτερό μαχαιράκι το «καπάκι» από τις 6 ντομάτες και τις αδειάζεις, δουλεύοντας πάνω από ένα μπολ, για να μαζέψεις την ψίχα και το χυμό. Κόψε επίσης το «καπάκι» από τις πιπεριές και τις αδειάζεις από τα σπόρια και τις ίνες τους.\nΚρατάς στην άκρη όλα τα «καπάκια» τους και αλατίζεις το εσωτερικό των ντομάτων και των πιπεριών. Τα αραδιάζεις σε ένα ταψί. Αλατοπιπερώνεις τις πατάτες και τις βάζεις ανάμεσα στις ντομάτες και τις πιπεριές για να τα στερεώσεις. Χτυπάς στο μπλέντερ ή το πολυμίξερ την ψίχα και το χυμό των ντοματών με την τεμαχισμένη ντομάτα μέχρι να γίνει παχύρρευστος χυμός. Στη συνέχεια τον αναμιγνύεις σε ένα μπολ με το ρύζι, το μαϊντανό, τον άνηθο, τον δυόσμο, το κρεμμύδι, το ελαιόλαδο, αλάτι και πιπέρι. Ανακατεύεις καλά το μίγμα και γεμίζεις με αυτό όλες τις ντομάτες και τις πιπεριές. Ραντίζεις τις ντομάτες και τις πιπεριές με τον ελαφρά συμπυκνωμένο χυμό ντομάτας ανακατεμένο με ¼ φλιτζάνι νερό.\nΣτη συνέχεια, προσθέτεις πάνω από τα γεμιστά το επιπλέον ελαιόλαδο. Σκεπάζεις το ταψί με αλουμινόχαρτο και τα βάζεις στον ήδη προθερμασμένο φούρνο. Τα ψήνεις για 20 λεπτά. Μετά τα 20 λεπτά τα αφαιρείς το αλουμινόχαρτο. Συνεχίζεις το ψήσιμό τους για περίπου ακόμα 30-40 λεπτά, μέχρι να ροδίσουν καλά και να μαλακώσει το ρύζι. Εάν χρειαστεί, προσθέτεις ακόμη λίγο νερό.Όταν κοκκινίσουν τα βγάζεις από το φούρνο και τα σερβίρεις αμέσως, με μια πλούσια σαλάτα. Τα συνοδεύεις με τυρί φέτα ή με γιαούρτι.\nΕναλλακτικά με την ίδια γέμιση μπορείς να κάνεις γεμιστά με μελιτζάνες, κολοκυθάκια και κρεμμύδια.\nΜάθε κι αυτό…\nΗ πιπεριά αυξάνει το μεταβολισμό, καταπολεμά παθογόνα μικρόβια και ιούς.\nΜια ωμή πράσινη πιπεριά (135 γραμμάρια) δίνει περίπου 38 θερμίδες. Επίσης, υπερκαλύπτει τη συνιστώμενη ημερήσια πρόσληψη σε βιταμίνη C και πάνω από το 20% σε βιταμίνη Α.\nΦρόντισε να τις εντάξεις στο καθημερινό σου τραπέζι και να καταναλώνεις τουλάχιστον ½ -1 πιπεριά στις ωμές σαλάτες ή στα σάντουιτς σου.\nΈχε υπόψη σου ότι οι διαφορετικού χρώματος πιπεριές έχουν διαφορετική περιεκτικότητα σε βιταμίνες.\nΜάθε περισσότερα για τη ντομάτα κάνοντας κλικ εδώ\nTags: Γεμιστά, Γεμιστές ντομάτες και πιπεριές\nΑνήμερα της Παγκόσμιας Ημέρας Τουρισμού σήμερα, κι εμείς σας ξεναγούμε…


Κυριακή 19 ΙΟΥΝΙΟΥ 2022\nAλλη μια εβδομάδα πέρασε χωρίς αγώνες και χωρίς μεταγραφές. Και καλοκαιρινή εβδομάδα χωρίς μεταγραφές θεωρείται ως μη γενόμενη. Κι όμως η ΑΕΚ την εβδομάδα που πέρασε πέτυχε δυο σπουδαίες νίκες. Στο μπάσκετ όπου το απίστευτο νταβατζιλίκι δεν πέρασε. Η ΑΕΚ νίκησε. Όμως δεν ήταν ο μόνος αγώνας της εβδομάδας. Την Πέμπτη το πρωί η ΑΕΚ έπαιζε στο Ιπποκράτειο. Και εκεί η ΑΕΚ νίκησε. Από κάτι τέτοιες τεράστιες μικρές νίκες βγήκε το “η δική μας ΑΕΚ δεν χάνει ποτέ” που στην...\nΚυριακή 12 ΙΟΥΝΙΟΥ 2022\nΚυριακή 12 Ιουνίου. Αν είχε γίνει το αυτονόητο θα ετοιμαζόμασταν για την πρώτη προπόνηση της επόμενης σεζόν. Μιας ιστορικής σεζόν. Σίγουρα θα είχαν γίνει ήδη 2-3 μεταγραφές. Ο χρόνος θα πίεζε ιδιαίτερα. Και μην κοιτάμε που οι άλλοι που παίζουν Ευρώπη και σε 2-3 μέρες ξεκινάνε δεν έχουν κάνει σχεδόν τίποτα. Η ΑΕΚ έχει μεγαλύτερη ανάγκη από όλους. Έχει όμως και περισσότερο χρόνο από όλους. Και επίσης έχει ανάγκη για λίγο μικρότερο ρόστερ γιατί τα παιχνίδια μέχρι τον Γενάρη θα...\nΠαρασκευή 10 ΙΟΥΝΙΟΥ 2022\nΤην ερχόμενη εβδομάδα βγαίνουν τα εισιτήρια διαρκείας, θα σκάσουν και οι πρώτες μεταγραφές, ο αετός ολοκληρώνεται, μπαίνουν και οι αριθμοί στα καρεκλάκια και εκεί που δεν φαίνεται, στα έγκατα της Αγιά Σοφιάς, δουλεύει πολύς κόσμος ασταμάτητα. Ερχεται. Και όσο πλησιάζει η μέρα τόσο μεγαλώνει η προσμονή. Και δεν αντέχεται. Σκέφτομαι ότι είναι πλέον θέμα μηνών και δεν μπορώ να το πιστέψω. Πάνω από όλα όμως δεν μπορώ να περιμένω. Οπως και όλοι μας σίγουρα. Εφτασε όμως η ώρα. Τα 10...\nΔευτέρα 09 ΜΑΪΟΥ 2022\nΚαλή εβδομάδα να έχουμε. Αμήν Παναγία μου… Ανεβαίνουμε που ανεβαίνουμε Γολγοθά από τον Ιανουάριο τώρα θα γίνει και με… σπριντ. Μέχρι την ερχόμενη Τρίτη, σε 8 μερούλες η ΑΕΚ θα παίξει 3 ματς και θα ξέρουμε τα πάντα. Μακάρι βέβαια να ξέρουμε από το Σάββατο γιατί 99% αυτό θα σημαίνει πως η ΑΕΚ θα έχει πετύχει τον στόχο της. Να είναι δηλαδή έναν πόντο πάνω από τον Άρη ή ισόβαθμη με νίκη στο Χαριλάου. Είναι όμως 3 παιχνίδια φωτιά. Με...\nΚυριακή 08 ΜΑΪΟΥ 2022\nΞημέρωσε η Κυριακή μετά από ένα πολύ όμορφο Σάββατο. Η Βασίλισσα μια μέρα μετά την επέτειο του τρίτου Ευρωπαϊκού εξασφάλισε την είσοδο της στην τετράδα του πρωταθλήματος πάνω από νεόπλουτους, Λαύριο και ομάδες Θεσσαλονίκης παίζοντας πρώτη φορά με τόσο πλήρες ρόστερ στη φετινή σεζόν. Μια τρομερή προσπάθεια έφτασε στο τέλος της αρχής της. Με τεράστια προβλήματα, με μισό μπατζετ και μισό ρόστερ από τα δύο προηγούμενα χρόνια και με τον Μάκη Αγγελόπουλο να προσπαθεί να βγει και να βγάλει και...\nΔευτέρα 02 ΜΑΪΟΥ 2022\nΚαλή εβδομάδα αλλά και καλό μήνα να έχουμε αφού δεν τα είπαμε χθες. Μια εβδομάδα μένει μέχρι το επόμενο ντέρμπι και μετά όλα θα γίνουν πάρα πολύ γρήγορα. Και σκέφτεσαι. Μια ισοπαλία με τον Άρη να είχε πάρει στην έδρα της η ΑΕΚ στην πρώτο γύρο των πλέι οφ θα ήταν από πάνω. Μετά γυρνάς λίγο πιο πίσω και λές. Κι αν δεν είχε κάνει την αλλαγή στόπερ στην τριάδα της άμυνας και τις τρεις εσωτερικές αλλαγές που προκάλεσαν εγκεφαλικό…...\nΠαρασκευή 29 ΑΠΡΙΛΙΟΥ 2022\nΌταν ο Ζοσέ Μουρίνιο ανέλαβε την Πόρτο επιστρέφοντας ως προπονητής εκεί που υπήρξε διερμηνέας και μετέπειτα βοηθός του μεγάλου Μπόμπι Ρόμπσον είχε θέσει έναν περίεργο στόχο φιλοσοφώντας για το ποδόσφαιρο σε μια Πόρτο που πέρναγε βαθιά κρίση. Όχι τίτλους κτλ αλλά κάτι διαφορετικό. Εξηγώντας πολλά χρόνια μετά στο πολύ ενδιαφέρον ντοκιμαντέρ του Netflix “The Playbook: Οι Κανόνες του Παιχνιδιού”, που το συστήνω ανεπιφύάκτα σήμερα κιόλας ή έστω από Κυριακή για όσους περίμεναν το φινάλε του Ozark, είπε: Η αίσθηση ήταν...\nΤο Αγιον Πάσχα πάει καλύτερα από τις διακοπές των Χριστουγέννων. Έχουμε πάθει βέβαια μεγάλες νίλες Μεγάλη εβδομάδα αλλά έχουμε κάνει και μεγάλες νίκες όπως την μεγαλύτερη της ιστορίας μας εκείνο το μεσημέρι Μεγάλης Τετάρτης στο βομβαρδισμένο Βελιγράδι. Η Μεγάλη Δευτέρα πήγε καλά. Μπορεί το γκολ στο 90 να μας χάλασε λίγο την διάθεση όμως η αλήθεια είναι πως η ΑΕΚ έκανε σημαντική νίκη και τουλάχιστον μεσοεπιθετικά λειτούργησε πολύ καλύτερα δείχνοντας σημαντική πρόοδο. Στην άμυνα το μόνο… θετικό είναι πως και...\nΔευτέρα 11 ΑΠΡΙΛΙΟΥ 2022\nΆλλη μια Δευτέρα από τις συνηθισμένες πια για το 2022. Ένα έτος που εξελίσσεται εφιαλτικά για την ΑΕΚ 100 χρόνια μετά την Μικρασιατική καταστροφή και σε ένα έτος ορόσημο για την ΑΕΚ που μπαίνει στο νέο της γήπεδο. Δεν μπορεί να γίνει σύγκριση αλλά λόγω ΑΕΚ επιτρέπεται να ελπίζω πως όπως από την Μικρασιατική καταστροφή φτιάχτηκε τελικά μια καλύτερη Ελλάδα χάρη στους ανθρώπους μας, στους προγόνους μας που ήρθαν χωρίς να το θέλουν και χωρίς να τους θέλουν και δεν...\nΤετάρτη 06 ΑΠΡΙΛΙΟΥ 2022\nΜετράμε ώρες για μια ιστορική στιγμή. Σήμερα η ΑΕΚ 19 χρόνια μετά παίζει ξανά παιχνίδι σε δικό της γήπεδο. Με εξέδρες και εισιτήριο. Στα Σπάτα που από τα χέρια των τραπεζών με δύο γήπεδα και ελλιπείς υποδομές το 2013 έφτασε στο σημερινό θαύμα που βέβαια δεν σταματάει εδώ. Συνεχίζεται… Η ΑΕΚ ετοιμάζεται για το μεγάλο παιχνίδι με τον Άρη. Ναι είναι μεγάλο παιχνίδι για τον στόχο που απέμεινε στη σεζόν. Ένα πράγμα όμως έχει σημασία. Μετά από ένα καλό παιχνίδι στο...\nΒλέπετε σφηνάκια για: 2022 2021 2020 2019 2018 2017 2016 2015 2014 2013 2012


Τζίφας: «Μεγάλη εμπειρία» | Onsports.gr\nhome ΣπορΥγρός ΣτίβοςΤζίφας: «Μεγάλη εμπειρία» Κοινοποιήστε\nΤζίφας: «Μεγάλη εμπειρία» Συντάκτης: Onsports Team\nΔημοσίευση: Σάββατο, 23 Ιουλίου 2011 09.36\nΟ Μιχάλης Τζίφας μετά την αποτυχημένη προσπάθεια που είχε δεν κατάφερε να περάσει στο σημερινό (23/07) ημιτελικό των 10μ. σταθερά των ανδρών, στο 14ο Παγκόσμιο Πρωτάθλημα της Σαγκάης.\tΟ Έλληνας καταδύτης έμεινε στην 32η θέση με 322.40 βαθμούς και δεν κατάφερε να πραγματοποιήσει το στόχο του, που ήταν να μπει στη 18άδα λέγοντας χαρακτηριστικά: «Δεν πήγα καλά. Έβαλα περισσότερη δύναμη από ότι έπρεπε. Πάντως είμαι ευχαριστημένος από τη συμμετοχή μου στο Παγκόσμιο Πρωτάθλημα, είναι ακόμη μία μεγάλη εμπειρία για μένα. Δεν κατάφερα να πραγματοποιήσω το στόχο μου, που ήταν να περάσω αρχικά στη 18άδα και στη συνέχεια στον τελικό. Αν και γνώριζα και τους αντιπάλους μου και τις συνθήκες. Δεν πειράζει, συμβαίνουν αυτά και κυρίως στο άθλημά μας, που μια βουτιά μπορεί να σου στοιχίσει. Όπως συνέβη χθες με τον Κινέζο στα 3μ. Μια βουτιά λάθος και από πρώτος μπορεί να σε φέρει πολύ πίσω». Για το επίπεδο των αγώνων, ο Έλληνας καταδύτης τόνισε: «Οι Κινέζοι είναι πολύ μπροστά, έχουν ξεφύγει. Αλλά και γενικά το επίπεδο των αγώνων ήταν υψηλό, αν και υπήρξαν εκπλήξεις».\nΔηλώσεις για το καλό επίπεδο των αγώνων της Σαγκάης έκανε και ο μοναδικός Έλληνας κριτής των αγώνων, Νίκος Τουλούδης: «Μιλάμε για το υψηλότερο επίπεδο αθλητών όλου του κόσμου. Άλλωστε να μην ξεχνάμε ότι οι 12 πρώτοι, δηλαδή όσοι περάσουν στον τελικό, παίρνουν απευθείας την πρόκριση για τους Ολυμπιακούς Αγώνες του Λονδίνου. Οπότε ήταν η πρώτη ευκαιρία επιλογής για το Λονδίνο και έχουν έρθει οι καλύτεροι για το λόγο αυτό».\nΑξίζει να σημειωθεί ότι ο Λευκορώσος, Καμπούρ Βάντζιν βρίσκεται στο νοσοκομείο, μετά το χθεσινό ατύχημα που είχε στην προπόνηση από βατήρα 10μ. Ο Βάντζιν χρειάστηκε να κάνει 15 ράμματα στο κεφάλι του, αλλά είναι καλά στην υγεία του και δεν αντιμετωπίζει περαιτέρω επιπλοκές.\tΚατηγορία: Υγρός Στίβος


«Απαράδεκτη η απόφαση των γιατρών της Τότεναμ να επιστρέψει ο Γιαν Βερτόνγκεν στο γήπεδο» (Photos - Video) | Documento\nΔιαβάζετε: «ΑΠΑΡΑΔΕΚΤΗ Η ΑΠΟΦΑΣΗ ΤΩΝ ΓΙΑΤΡΩΝ ΤΗΣ ΤΟΤΕΝΑΜ ΝΑ ΕΠΙΣΤΡΕΨΕΙ Ο ΓΙΑΝ ΒΕΡΤΟΝΓΚΕΝ ΣΤΟ ΓΗΠΕΔΟ» (PHOTOS - VIDEO)\n«Απαράδεκτη η απόφαση των γιατρών της Τότεναμ να επιστρέψει ο Γιαν Βερτόνγκεν στο γήπεδο» (Photos - Video)\n1.05.2019 | 14:11\n1.05.2019 | 14:19\nΣε μια σύγκρουση ο παίκτης της Τότεναμ, Γιαν Βερτόνγκεν, χτύπησε αρκετά σκληρά, αιμορραγούσε και ήταν ζαλισμένος. Παρ' όλα αυτά, επέστρεψε στο παιχνίδι μετά τις πρώτες βοήθειες - αλλά όχι για πολύ. Η κριτική κατά των γιατρών της Τότεναμ είναι μεγάλη, γράφει η γερμανική FAZ.\nΌποιοι σκέφτηκαν ότι ο παίκτης θα αντικατασταθεί μετά από τον τραυματισμό του έκαναν λάθος. Χρειάστηκαν λίγα λεπτά μέχρις ότου είχε αλλάξει παντελόνακι και φανέλα στο διάδρομο με τις καμπίνες, γιατί είχαν αίματα. Στη συνέχεια ο Βερτόνγκεν στάθηκε και πάλι στην άκρη του γηπέδου και ήθελε να επιστρέψει στον αγώνα. Ο διαιτητής σταμάτησε το παιχνίδι ξανά - ένα ασυνήθιστο γεγονός. Αλλά ο Ισπανός ήθελε να πάρει μια ιδέα για την κατάσταση του παίκτη και μίλησε με τον προπονητή της Τότεναμ και τους γιατρούς. Του είπαν ότι είναι εντάξει και ο παικτης επέστρεψε. Αλλά όχι για πολύ. Τριάντα δευτερόλεπτα αργότερα, ο 32χρονος ποδοσφαιριστής σήκωσε το χέρι του και επέστρεψε στη γραμμή. Δεν μπορεί μπορούσε να σταθεί στα πόδια του και χρειάστηκε να υποστηριχθεί από δύο φροντιστές και να πέσει στο έδαφος. Ήταν προφανές ότι δεν ήταν σε θέση να παίξει ποδόσφαιρο.\nΣήμερα ο Τύπος ασκεί κριτική στους γιατρούς που έδωσαν το "πράσινο" φως για να επιστρέψει ο παίκτης αρχικά στο γήπεδο. Ο Taylor Twellman, ειδικός στο τηλεοπτικό κανάλι ESPN έκανε λόγο για εσφαλμένη διάγνωση. «Ο Βερτόνγκεν σε καμία περίπτωση δεν έπρεπε να γυρίσει στο γήπεδο. Είναι μια απαράδεκτη και κρίσιμη απόφαση του ιατρικού τμήματος της Τότεναμ», είπε με θλίψη. Αργότερα, αναφέρθηκε στο ερωτηματολόγιο το οποίο θα έπρεπε να διεξαχθεί σε περίπτωση υποψίας διάσεισης.\nΟ προπονητής της Τότεναμ, Ποτσετίνο, σχολίασε επίσης. «Ήταν απόφαση των γιατρών. Παρακολουθήσατε το πρωτόκολλο, δεν ασχολήθηκα», δήλωσε ο Αργεντινός μετά το παιχνίδι. «Δεν αισθάνθηκε καλά, αλλά είναι και πάλι εντάξει. Δεν είναι μεγάλο πρόβλημα. Θα τον παρακολουθήσουμε. Αυτό θα είναι απαραίτητο. Μετά από όλα, μερικές συνέπειες ενός τέτοιου τραυματισμού συμβαίνουν μόνο με καθυστέρηση και δεν είναι πάντα εύκολο να αναγνωριστούν, όπως ένας σκισμένος μυς ή κάταγμα οστού».


ziakopoulos: Ισχυρή σύγκλιση = πολύ νερό\nΑΝΑΛΥΤΙΚΗ ΠΡΟΓΝΩΣΗ ΚΑΙΡΟΥ ΓΙΑ ΤΗΝ ΤΕΤΑΡΤΗ 18-1-2017\nΒροχές και χιονοπτώσεις (ορεινά-ημιορεινά) κατά τόπους ισχυρές. Άνεμοι Β-ΒΑ 4 με 6 μποφόρ. Θερμοκρασία από -3 έως 8 βαθμούς.\nΙσχυρές βροχές και τοπικές καταιγίδες. Έντονες χιονοπτώσεις στα ορεινά και ημιορεινά (Ήπειρος). Άνεμοι Α-ΝΑ 5 με 7 μποφόρ. Θερμοκρασία από 0 έως 12 βαθμούς.\nΙσχυρές βροχές και στα νότια καταιγίδες. Έντονες χιονοπτώσεις στα ορεινά και ημιορεινά (Θεσσαλία). Άνεμοι ΝΑ έως ΒΑ 4 με 6 μποφόρ. Θερμοκρασία από 0 έως 14 βαθμούς.\nΤοπικές βροχές κυρίως στο ανατολικό και το βόρειο Αιγαίο. Άνεμοι στα βόρεια ΒΑ 6 με 7 και στα νότια Ν 4 με 6 μποφόρ. Θερμοκρασία από 7 έως 16 βαθμούς.\nΒροχές κυρίως από το μεσημέρι-απόγευμα. Πιθανές καταιγίδες. Άνεμοι Α-ΝΑ 3 με 5 μποφόρ. Θερμοκρασία από 4 έως 13 βαθμούς.\nΒροχές κυρίως μετά το μεσημέρι. Χιόνια στα ορεινά. Τη νύχτα τα φαινόμενα θα ενταθούν. Άνεμοι Β-ΒΑ 4 με 6 μποφόρ. Θερμοκρασία από 2 έως 7 βαθμούς.\nΑναρτήθηκε Τρίτη, Ιανουαρίου 17, 2017\nNakiosjim 17 Ιανουαρίου 2017 - 4:44 μ.μ.\nΚ.Ζιακοπουλε η διεύθυνση του ανεμου στην Μακεδονία(ΒΑ) δεν θα ειναι ίδια με αυτη στην Ήπειρο(ΝΑ)παρόλα αυτα τα υψόμετρα χιονιού θα ειναι τα ίδια;\nΔημήτρης Ζιακόπουλος 17 Ιανουαρίου 2017 - 4:50 μ.μ.\nΈχεις δίκιο, Δημήτρη. Το διόρθωσα.\naeroxeimarros 17 Ιανουαρίου 2017 - 5:04 μ.μ.\nΕν τω μεταξύ κάπου στην.. άχαρη ΕΜΥ προβλέπουν χιονοπτώσεις και μέσα στις πόλεις από τη νύχτα της Τετάρτης κι έπειτα. Πχ Χιόνι στη Θεσσαλονίκη και μέσα στην πόλη με Ανατολικό ΒΑ άνεμο! αλλα και εν γένει σε διάφορες πεδινές περιοχές.(το τελευταίο το θεωρώ πιθανό πχ Κομοτηνή κλπ).\nGiorgos Lameras 17 Ιανουαρίου 2017 - 7:09 μ.μ.\nΚύριε Ζιακόπουλε, στον χιονιά των Φώτων (δε μου πάει να τον λέω "Αριάδνη")και στην εξέλιξή του και συγκεκριμένα στη β΄φάση, όταν χιονίστηκε και η Αττική, ήταν η σύγκλιση υγρών μαζών (που μας έφερε το χαμηλό από τα νότια της χώρας) με τις προϋπάρχουσες πολύ ψυχρές το βασικό αίτιο των γενικευμένων φαινομένων, η το δυναμικό αίτιο, ο στροβιλισμός που παρήγαγε το αποκομμένο σύστημα;\nΔημήτρης Ζιακόπουλος 17 Ιανουαρίου 2017 - 8:18 μ.μ.\nΔεν έχω χρόνο να ψάξω τα στοιχεία, Γιώργο. Αυτό που δεν πρέπει να ξεχνάμε είναι ότι ο θετικός στροβιλισμός συνδέεται με τη σύγκλιση (χαμηλά) και την απόκλιση (ψηλά), διαδικασία γνωστή ως "ατμοσφαιρικό φουγάρο". Η "άλλη" σύγκλιση αναφέρεται στη σύγκλιση του πεδίου των ανέμων (διαφορετικές διευθύσνεις ή/και ταχύτητες) σε οριζόντιο επίπεδο στα χαμηλά στρώματα που οδηγει σε ανοδική κίνηση της αέριας μάζας. Η ύπαρξη του αναγλύφου αλλάζει τα θεωρητικά αποτελέσματα. Πέρα από αυτό,στις ατμοσφαιρικές διαδικασίες συνήθως λειτουργούν πολλά πράγματα μαζί και είναι εξαιρετικά δύσκολο να βρεις τα ποσοστά συνεισφοράς κάθε παράγοντα στο τελικό αποτέλεσμα. Ακόμα όμως κι αν κάνει κάποιος μια ωραία εκ των υστέρων μελέτη (νεκροψία), δεν είναι βέβαιο ότι τα συμπεράσματά της μπορούν να χρησιμοποιηθούν με σχετική ασφάλεια για την πρόγνωση μιας παρόμοιας μελλοντικής περίπτωσης. Αυτό βέβαια δεν σημαίνει ότι αυτού του είδους οι μελέτες είναι άχρηστες.\nGiorgos Lameras 17 Ιανουαρίου 2017 - 8:30 μ.μ.\nΌταν έγραψα για σύγκλιση (ίσως να μην είμουν σαφής), δεν εννούσα συγκλίσεις στο πεδίο των ανέμων, αλλά τη σύγκλιση αερίων μαζών με διαφορετικά θερμο-υγρομετρικά χαρακτηριστικά. Κάτι ανάλογο δηλαδή με αυτό που περιγράφετε στην σημερινή σας πρόγνωση, η με αυτό που συνέβη στον χιονιά του 2006. Αυτή την έννοια της σύγκλισης είχα κατά νου και αυτήν αφορούσε το ερώτημά μου. Όσο για τις εκ των υστέρων μελέτες, σαφώς και δεν είναι άχρηστες, όχι τόσο για την εξαγωγή συμπερασμάτων που θα μας βοηθήσουν σε μελλοντικές προγνώσεις, αλλά απλά για να μαθαίνουμε μετεωρολογία. Άλλωστε, όπως ο ίδιος δηλώσατε (και πολύ σωστά) στην συνέντευξη στην Καθημερινή, "Ζημιώνεται και υποτιμάται η μετεωρολογία αν την κρίνει κανείς μόνο από τις προγνώσεις του καιρού..."\nΔημήτρης Ζιακόπουλος 17 Ιανουαρίου 2017 - 8:37 μ.μ.\nΟι συγκλίσεις των ανέμων οδηγούν σε συγκλίσεις τις αέριες μάζες διαφορετικών χαρακτηριστικών...\nGiorgos Lameras 17 Ιανουαρίου 2017 - 8:43 μ.μ.\nΠολύ λογική και πολύ απλή η απάντησή σας. Ευχαριστώ!\nΤελικά ζηλέψατε και εσείς τα υψόμετρα!\nΔημήτρης Ζιακόπουλος 17 Ιανουαρίου 2017 - 10:01 μ.μ.\nΆλλο είναι να δίνεις, όταν μπορείς, 1-3 χρηστικά υψόμετρα και άλλο να αραδιάζεις δεκάδες υψόμετρα με εκπληκτικής ακρίβειας λεπτομέρειες, λες και είσαι μάγος ή θεός του καιρού...\nΑνώνυμος 18 Ιανουαρίου 2017 - 7:07 π.μ.\nΚυριε ζιακοπουλε η εικονα της ατμόσφαιρας οπως την απεικονιζουν τα μοντέλα το επόμενο δεκαήμερο,\n- η άνοδος της Αφρικης στην περιοχή μας προκαλώντας τρομερες συγκλίσεις,\n-η ανοδος των θερμοκρασιων στην νότια ελλαδα απο εβδομάδα,\n-τα τεράστια ποσά βροχής που θα πέσουν μεχρι τέλος του μήνα σε όλή σχεδόν την Ελλάδα -εκτος της Κρήτης που θα παει για 25αρια και Αφρικανική σκονη και μαλιστα με διαρκεια απο τα μέσα της νέας εβδομάδας),\n-οι συνεχείς νοτιάδες (εκτος της παρασκευής σαββατου που ακολουθουν) και τα διαδοχικά βαρομετρικά που προσκρούουν σε ένα μόνιμα εγκατεστημένο υποτροπικο εμποδισμό που έχει ανεβασει εδω και μέρες η αφρική ανατολική Μεσόγειο\nΣας φαίνεται εντελώς φυσιολογική για Γενάρη μήνα και ότι όλα βαίνουν καλώς?\nΔημήτρης Ζιακόπουλος 18 Ιανουαρίου 2017 - 12:41 μ.μ.\nΜεσολαβούν αρκετές ημέρες ως το τέλος του μήνα, φίλε μου...\nΓιωργος 18 Ιανουαρίου 2017 - 1:41 μ.μ.\nΑν ειχαμε ολικο παγετο μεχρι το τελος θα ηταν φυσιολογικο?Στην Ελλαδα ειμαστε ουτε Σκανδιναβια δε κανει τωρα.Το προβλημα τωρα ειναι οτι αν γινουν αυτα θα πλημηρισουν οι καμποι απ τους ογκους χιονιου που θα λιωσουνε!